Iparraldearen orena? (1) - Aberriberri bloga\nIparraldearen orena? (1)\n22 martxoa, 2010 22 otsaila, 2011\nAzken hauteskudeetan EAJ-PNBk izandako emaitzak argitaratu direnean (botuen %6), pentsatu dudan lehen gauza iparraldeko errealitatea zein gutxi ezagutzen dudan izan da. Egunero bizi ditugun euskal politikarekiko ekaitzean, iparraldea guztiz ahaztuta dugu hegoaldean, bai alderdien barruan, bai medioetan, bai ere gure eguneroko bizitzan. Eta ez hori bakarrik, nafarroako blogkideen artikulu eta gogoetei esker nafarroako eguneroko berriei buruzko (NaBaiko polemiketatik aparte) interesa piztu zait. Argi dago zazpiak bat abestea zazpiak ezagutzea baina askoz errazagoa dela.\nIparraldearekiko abertzaletasun historikoak izan duen jokabidearen berri ere gutxi dakigu, bere hauteskunde-emaitzei buruz, eta baita eguneroko arazoen inguruan herrigintzari loturiko hainbat gaietan. Onak a la txarrak ote dira, EAJk azken hauteskundeetan lortutako datuak? Galdera honi erantzuteko, Iparraldean abertzaletasun historikoak izandako historia apur bat ezagutu beharko genuke eta hona hemen gai honen inguruan nik ditudan datuak.\nGuda zibilan hegoaldetik iparraldera joandako jeltzale ugari bazegoen, eta hauek izan zuten abertzaletasunaren zentralitatea iparraldean, nahiz eta gehienbat erbestean zegoen gobernua izan zen irudi nagusia. Honek ere gertutasun falta ekarri zuela argudiatzen dute batzuk eta gogora dezagun bigarren mundu gerraren ondoren, aliatuek Frankismoarekin erlazioak berritu zituztenean, Frantziako agintariek Euzko Jaurlaritzaren lokalak itxi eta frankisten esku utzi zituztela eta 1954an orduko François Mitterrand barne ministroak Iparraldeko Euskadi Irratia itxi zuela.\nOrdutik aurrera, iparraldeko XX. mendeko abertzaletasuna ezker mugimenduari atxikita zegoen, nahiz eta iparraldeko hiritarren gehiengoa zentro-eskuinekoak izan, eta hauen artean euskaltzale ugari biltzen zituen kristau-demokrazia. Izan ere, Iparraldean mugimendu abertzale modernoaren lehen ekimen garrantzitsua 60. hamarkadan gertatutako Enbata mugimendua izan zen, Itsasuko gutunaren bidez. Adierazgarria da Carrero Blancoren erahilketa eta gero legez kanporatua izan ondoren (“nazioaren batasunaren aurka atentatzen zuelako”) Enbatako hainbat kidek Euskal Herriko Alderdi Sozialistara (EHAS) osatu zutela eta hemendik jaioko zela HASI alderdi iraultzailea, KAS-eko homogeneizazio ideologikoa aurrera eraman zuena. Legez kanporatua izan eta gero Enbata mugimenduak handik aurrera astekari gisa jarraitu du.\nZein izan da EAJ-ren iparraldearekiko jarrera ofiziala? Arlo honetan Eusko Alkartasuna izan zen azken hamarkadetan ezker abertzaleko soziologiatik kanpora iparraldean abertzaletasun historikoari hegoaldeko alderdi bat aurkeztu ziona. EAJ-ren iparraldeko erakundea osaturik gabe zegoen horretan, Eusko Alkartasunak, zenbait zentristekin kontaktuan jarri eta gero, 1986 mugaren bi aldeetan lan egingo zuen alderdia sortu zen (Larronde eta Camblog bezalako iparraldeko pertsona ezagunen bidetik) eta 1987an iparraldeko erakundea exekutiba nazionalean sartu zuen. Hala ere, Eusko Alkartasunaren hainbat definizio ideologiko, hain zuzen sozialdemokraziaren bidea, ez ziren iparraldeko hainbat kristau-demokraziaren kultura-politikoan parte hartzen zuten zentro-eskuineko hautetsiekin bateragarriak eta honek EAJ eta hautetsi hauen (gehienbat UDF demokristauen) arteko erlaziori bidea ireki zion. Harreman hauek 90. hamarkadan areagotu ziren, EAJren eragina bere bozka urrietatik harantzago eramanez.\n1990. urtean eratuko da EAJren Ipar Buru Batzarra baina alderdi gisa eratzeko gizarte-indar oso urriekin eta 1996. urterarte ez zituen alderdi bezala estatutuak aurkeztu iparraldean. EAJk bazuen bai teorian hazkunderako lekua baina ezin izan du orain gutxi arte sustrai finkorik bota, eta horren adierazgarri izan zitekeen orain dela urte gutxi agertutako euskaltzaleez (ez abertzaleez, baizik eta UDFko hautetsiez) eratutako Elgar-Ensemble mugimendua, 2004. urteko hauteskunde kantonaletan %4 lortu eta gero desagertu egin dena. Kristau-demokrazia eta euskaltzaletasuna al dira EAJk iparraldean hazkundea lortu nahi badu jarraitu beharreko bidea? Ala Abertzaleen Batasunaren inguruan bildu beharko lituzke bere indarrak, hainbat mugimendu ezkertiarrekin batuta?\nAsko izan dira EAJk nafarroan eta iparraldean izandako estrategiak konparatu dituztenak, NaBai koalizioa vs. bakarrik aurkeztu izana. Konparaketa egitea zilegizkoa izateaz gain, bi estrategia ezberdinetan parte hartzeak abantaila bat badu: bi aukeren alderdi positibo eta negatiboak ezagutzea. Zilegizkoa da ere egoera politikoa erabat ezberdina dela aitortzea, Nafarroan NaBai-ren eskutik aldaketarako bidea ikusten delako (PSN-ren baimenarekin) eta iparraldean aldiz alderdi abertzaleak botuen %10ra iritsi ez eta euskal mailako erakunde administratiborik ez dagoelako. Galdera hor utziko dugu, hurrengo kapitulurako iparraldeko abertzaleek izandako hauteskunde-bilakaera prestatzen dudan bitartean.\n09:39 22 martxoa, 2010\nEAJak lehenengoz ezker iraultzaileak baino boto gehio lortu ditu Iparraldean. Hau ez da datu makala.\nPiskat irakurri dut izparringian gertakizun honi buruz. Itxura danez EAJ-k utzi dio abertzale-batasun lami-kantuak alde batetara, eta bidea bakarrean egitean eta zentrismoa eta euskaltzaletasuna konbinatzean orduan sortu zaio hazteko bidea.\nAbertzaletasun historikoak eta prezeski Euzko Alderdi Jeltzaleak baditu baliapide ideologiko aski erreferentzia izateko.\nDena dela jakina da abertzaletasun historikoak bere aukera propioa izorratzeko ze joera duen ere, eta hor ditugu EAko kasua eta Gipuzkoako EAJren kasua ere, non eta Egibartarrek Txabarriren purga egitean alderdia erdi-itzalia utzi duten eskualde horretan.\nIkasiko al dugu behingoz?\n09:46 22 martxoa, 2010\nPanpox, zaude ixilik mesesdez eta ez bota pozoierik.\n09:51 22 martxoa, 2010\nNik gauzak diren bezala adierazten ditut, Arranoegala.\nGipuzkoako EAJ-k ez du Iparraldekoa ala Urkulluren ildoa jarraitzen eta gainera bere barruko kritikoak hortxe ditu erdi-itota. Baldintza horietan, azken hauteskundeetako emaitzak ikusita, PSOEk herrialdean gora jo duela eta PNVk baino boto gehio lortu zituela, gauzak diren bezala ageri dira.\nKilker-soinu soberanistak botoak uxatzen ditu, hori da konklusioa. Iparraldeko kasuak erakutsi digu EAJ-k erreferentzi abertzale-politiko hutsa baino gehio dela.\n10:06 22 martxoa, 2010\nEta zuk zer egiten dezu alderdia aurrera jotzeko, kritika lixkarra bakarrik, zer lana egiten dezu zuk?.\nAlderdiaren funtzionamentua ez alda demokratikoa, orduan zer.\n10:13 22 martxoa, 2010\nGauza da jakitea, lortu dituen botuetaik zenbat diren benetan EAJren ideologiakoak eta zenbat lehen Abertzale Batasunaren ideologian egondakoak. Izan ere EhBai hautagaitzako botuak botu nuluak ziren. Botu horiek baliogabeak izateak ere EAJri bultzada bat eman izana pentsa daiteke. Hala ere, emaitzak esaguratsuak dira, europakoetan 4000 botu lortu baitzituzten eta beraz, oinarriak sendotzen dihozela dirudi.\n10:20 22 martxoa, 2010\nSi NaBai se va al traste, el camino de Iparradle parece atractivo, un camino de centro, vasquista y con una política mucho más autónoma que la clásica crítica del bizkaicentrismo. Mi opinión es que las tensiones de NaBai pueden explotar si pronto no hay resultados palpables de cambio. Además, Aralar y EA están tensando la cuerda demasiado. En algunas europeas me suena que el PNV tenía la mitad d leos votos de EA en Navarra, habría que ver cuál es la propoción ahora que EA es una copia de Batasuna. Con un poco de inteligencia, el PNV puede recuperar lo que perdió con la escisión en Navarra.\nEn Iparralde, desde luego el camino del soberanismo no lleva a ningún lado. El sentimiento mayoritario es el departamento y también trabajar el sector privado y las relaciones económicas y culturales, dejadas de la mano de Dios y capitalizadas por la izquierda abertzale.\nBarkatuko didazu, Arranoegala, baina ni ez nintzen ari Alderdiaren funtzionamentua demokratikoa den ala ez eztabaidatzen. Alderdiaren ildo politikoaz mintzo nintzen.\nHein horretan kritikatu egiten dut Gipuzkoako EAJ-ak hartutako azken bidea, nahiz eta errekonozitu behar Markel Olano gauzak nahiko ondo egiten dituela eta imajin nahiko ona duela.\nEz dut astindu nahi barne hika-mikaren arazoa. Esan nahi dudana da EAJ-k ez duela domina abertzalerik behar eta ez dela ibili behar horren atzetik konpetitzen. Era berean, zentrismoa eta bere erro demokristaua erakustean, orduan aurkitzen du berezko hautesgo bat.\n10:41 22 martxoa, 2010\nBadire nere ustez komentatu ez diren bizpahiru alderdi:\n1.- Balioak. Ez dut kanpaina gertutik jarraitu, baina Jean Tellechea-ren arabera balioen aldarrikapena (balio zentristak eta tradizio kristaua) garrantzitsua izan da, eta hare garrantzitsuagoa oraindik jendea Alderdira erakartzerakoan. Aurreko egunean LEMA-ren web orria ikusten aritu nintzen eta Euskadi Europan hautagaitzaren alde egin duten zenbait hautetsik balioak azpimarratzen zituzten, EAJ-k etxean “betidanik” jasotako balio “euskaldunak” (les valeurs basques”) defenditzen zituela esaten. Oso garrantzitsua iruditzen zait hau. Baina, dena den, arrisku bat ere ikusten dut “zentrismo”az hitz egitean, izan ere nere ustean EAJ-ren ideologia zentrismoaz (kapitalismo vs. sozialismo erdibide hori) haratago doa, gizarte eredu propio bat defendatuz, eduki propio eta bereizgarriekin.\n2.- Zentrismoa. Honi lotuta, ezin dugu ahaztu momentu honetan Frantziako zentrismoa (MoDem) krisian dagoela, eta baliteke horrek gure emaitzak puztutzen lagundu izana. Dena den, gaitzerdi: kontua da jende askok lehen aldiz EAJ-ri botoa ematea lortu dela.\n3.- Jendearen arazoak. Diskurtsoa ez da ibili modu antzuan erabakitzeko eskubidea eta “benetako” (?) abertzaletasunaren inguruan, baizik eta proiektu errealista bat aurkeztu da, egitasmo zehatz eta egingarriak aurkeztuz, jendearen kezken inguruan.\n10:46 22 martxoa, 2010\nBai Nafarroa eta bai Frantzian, jasotako emaitzak talmalgarriak, ez dira berriak, denbora da makurtuta dagoela burua, errealitatea, hola delako, gainera oker hau, funtsean, ESTRUKTURALA DA.\nAraban jokatzen da une hontan alderdiaren Prestijioa, eta zalantzan dago alderdiaran papera, aurrera begira, territorioan.\nBizkaian eta, Gipuzkoan, dagoen krisis ekonomikoa begiratuta sozialistak botoak galduko dituzte, zapateroren jestioa desastre haundi bat da, eta alderdia da BERE LAGUN EKONOMIKOA GAUR.\nUsten det deskontentua ZAPATEROK jasoko duela baina ez alderdiak.\nAskotan OPOSIZIOA hona izaten da, ikasteko.\n10:50 22 martxoa, 2010\nJean Tellecheari egindako elkarrizketetan argi eta garbi azpimarratzen dut berriz: “democracia cristiana vasca” terminoa.\nHorixe bera da atentzioa deitu didana egin dizkioten bi elkarrizketetan, hautezkunde aurretik eta gero. Orain ulertuko dute batzuek dogmatismo gabeko ideologiari, baino ideologi argi eta garbi bati eman behar zaion garrantzia.\nGeure baloreak hainbeste despertsonalizatzen ari den gizarte honetan, inoiz izan duten baino aintzadaritasun haundigoa izan zezaketen gaur. Baino komplexurik gabeko jendea behar dugu hauek aldarrikatzeko, eta ez ditugu.\nBeti esan dut geureak diren balore politikoak aldarrikatu egin behar ditugula komplexurik gabe, eta ez soilik gure balore nazionalak. Tipo honek egin du eta hortxe duzue zein ondo joan egin zaion.\nUrkulluk ondo egin du hari babesa ematean, baino hemen baten bati merezi duen egurra emango balio, hobe ginateke gaurtik gerorara eta atzotik gaur egunera ere.\nJEL beti gogoan dugula, Agur guztioei\n10:52 22 martxoa, 2010\nAraban gertatutakoa Gipuzkoan gertatu da lehenago, nahiz eta Arabako kasuan ustelkeria aski areago joan.\nNik ez dakit zeinek irabaziko dituen urrengo hauteskundeak. Dakidana da oposiziora joateak ez diola Alderdiari ezertarako balio, bere arazoa ideologikoa, erakundetzakoa eta ildo politikokoa baita.\nDana dala oso interesgarria Galtzagorrik egindako azterketa. Balioen arazoa, ez da hau gauza makala.\n10:57 22 martxoa, 2010\nNire ustez hauxe da bidea zentrotasuna isladatzen duten alderdi abertzaleentzat:\nAlderdi bezala existitu daitezela, baina era berean Frantziako beste alderdi “frantziar nazionaletan” ere presente egon daitezen zenbait infiltratu sinpatizanteen bitartez.\nAlderdi “frantziar nazional” hauek esan dezaten sensibilitate abertzale duten pertsonak direla euren listetan, eta alderdi abertzaleek hautagai horiek berretsi edo balidatzeko aukera izan dezaten.\nBeti izan dut garbi herrialde bakoitzak bere idiosinkrasia duela, eta bakoitzarako bere estrategia desberdina behar dela.\n11:04 22 martxoa, 2010\nporompompero, NaBairen kasuan ere EAJk bere ideologia ere gara dezake, baldin eta NaBairen baitan Herri Batasuna 2 izateko intentzioaren aurrean gizarte nafarraren “erdiko uharkara” (cauce central deritzotena) erakartzen badu. Nire ustez Galtzagorik arrazoi osoa duzu “zentrismoaren” ordez erdiko uharka hori aldarrikatzean, nafarroan eta iparraldean, araban edo gipuzkoan ezberdinak direlako.\nGarrantzitsuena iparraldean euskararen eta euskal kulturaren iraupena dira. Horretarako departamentua oso lagungarri izan daiteke, baina departamenturik gabe ere, gizarteak hartu dezake lidergoa, alderdien laguntzarekin.\n15:19 22 martxoa, 2010\nIparraldean EAk eta EAJk izandako barne-tirabirak ez dira makalak izan. Hasieran EA zeuden asko (Camblog adibidez). Orain dela gutxi Claire Nobliaren IBB presidenta ohiaren inguruan egon zen polemika (ez zuen EAJ bakarrik aurkezterik nahi) eta EAJ-PNB webgune berak dioenez:\n“Joan den Abendoan, EAJ-PNBko alderdikideek bere IBBko Lehendakari karguaren amaiera erabaki dute. Bere egiteko moldea gehiengo zabal batez ez da onartua izan. EAJ-PNBko Auzitegi Nazionalak erabaki hori berretsi du 2009ko Martxoaren 25an, astezkenean.”\nEstrategia ondo atera da bakarrik joanda, baina emaitza bestelakoa izan zitekeen eta Nafarroan ere EAJ bakarrik aurkezten bada, NaBai zutik dagoen bitartean, ez du bide erraza lekua lortzeko.\n15:33 22 martxoa, 2010\nHauteskunde kalkuluak alde batera utzita, politikoki pentsatzen, NaBai sortu zenean Alderdia NaBain egotea ERANTZUNKIZUN kontua iruditu zitzaidan, Nafarroako egoera politikoa normaltzeko aukera hori ezin zen galdu.\nEta hala pentsatzen dut oraindik ere.\nDenborak bere fruituak eman ditu eta orain EA-k bere suizidioarengatik Nafarroan sekulako aukera utzi dio Alderdiari garai bateko indarra berreskuratzeko… baina, oraindik ere, hori “B” plana da, momentu NaBai-n segitu behar dugula iruditzen zait, koalizioa ondo bideratzeko aukerak amaitu arte.\n15:39 22 martxoa, 2010\nBestalde, iparkide, kontua ez da hainbeste bakarrik joatearena ala ez, ildo politikoan asmatzea baino, Panpoxek dioen moduan, eta bistan da Iparraldean asmatu egin dutela, edo asmatzeko bidean daudela behintzat.\nPrevious post Contentar a los “Rubalcaba” o avanzar\nNext post El Lendakari Aguirre, faro de una generación excepcional


Barrikan pisukide bila – Iragarki Laburrak\nBi neska gara ta azarotik aurrera pisukide bila gabiz Barrikako, San telmo, auzoan.\nEgongelak paraje ederrak dekoz, etxea zabala, argitsua ta oso lasaia da. Plentziko metrotik 10 minututara oinez. Alokairuan prezioa 350 euro dira gastuak barne.\nInteres izanez gero, idatzi zenbaki honetara: 645 73 27 33


Arrasatearren botoekin aukeratuko dira aurtengo kirol sarien irabazleak - Arrasate - Goiena.eus\nArrasatearren botoekin aukeratuko dira aurtengo kirol sarien irabazleak\nXabi Gorostidi 2018-05-15 16:45\nSari banaketa ekitaldia ekainaren 7an izango da, baina aurten, berritasun gisa, arrasatearrek izango dute irabazleak aukeratzeko azken hitza. 14 urtetik gora izatea, eta arrasatearren erroldatuta egotea dira botoa emateko baldintzak. Botoa udal webgunearen bitartez eman beharko da, gaurtik hasi eta maiatzaren 31ra arte.\nBotoa emateko www.arrasate.eus webgunean sartu, eta 'bozkatu kirol sarietan' klik egin behar da. Gaur aurkeztu du ekimena Ander Garay kirol zinegotziak, eta herritarrak parte hartzera animatu ditu.\nOrain arte bezala, bi kategoriatan emango dituzte sariak: urteko kirolari onena, eta kirol ibilbideari saria. Lehen sarirako honako zortzi kirolariak proposatu dituzte herriko kazetariek:\nIzar Bedia, saskibaloi jokalaria: Aurten debuta egin du Estatuko emakumezkoen lehen mailan Gasteizko Lacturale Araski taldearekin. Eskoriatzako taldean eman zituen lehen urratsak, eta ostean Gasteizera egin zuen salto.\nAne Zabala, korrikalaria: Esperientziadun korrikalariak, belauneko lesio bat gainditu eta Arrasate-Udalatx lasterketa irabazi zuen, 45 urterekin.\nLeintz Arizmendi nesken futbol taldea: Aurten lehen aldiz, elkarrekin aritu dira Mondrak, UDAk eta Arizmendik osatzen duten taldeak. Euskal ligan maila txukuna eman dute, maila eustea lortuz. Eta horrez gain, Lore Etxeandia taldeko jokalari aretxabaletarra ligako pitxitxia izan da.\nJonathan Perez, pertika-jauzilaria: Pertika-jauzilari arrasatearra 35 urtez gorako Europako azpitxapelduna izan da.\nOintxe!-Araski, saskibaloiko nesken kadete taldea: Ointxe!ko harrobiko talde hau Euskadiko txapledun izan da, Iturripen jokatutako lauko finalean. Denboraldi aparta egin dute, eta garaipen horri esker Espainiako txapelketa lehiatzeko txartela lortu dute.\nMalen Ruiz de Azua, pertika-jauzilaria: Arrasateko kirolari onenaren saria jasotzea zer den badaki. Aurten pista-estalian, Gipuzkoako eta Espainiako txapeldun izatea lortu du.\nUnai Rodriguez, eskubaloi jokalaria: Ford Mugarrik bosgarrenez jokatu du maila nazionalera igotzeko play-offa. Unai Rodriguez taldeko beteranoetako bat da, eta asko lagundu dio taldeari. Bere zifrek, hori egiaztatzen dute; 163 gol, ia zazpi gol partiduko.\nMaialen Axpe, pertika-jauzilaria: Espainiako txapelketan brontzea, 4,40 metroko langa pasata. Emaitza horri esker, Estatuko inoiz egin den laugarren markarik onena eta Europako txapelketan aritzek txartela eskuratu ditu Axpek.\nKirol ibilbideari sariari dagokionez, honako boskotea proposatu dute Arrasateko Kirol Mahaia osatzen duten eragileek:\nIñaki Uribetxebarria: Squash-a Arrasaten ezin daiteke ulertu bera gabe. herrian kirola hedatzeko ahalegin itzelak egin ditu, herriko, bailarako eta Euskadiko txapelketak antolatuz.\nOintxe! Saskibaloi taldea: Aurten 50 urte bete ditu herriko saskibaloi taldeak. Herriko eta bailarako gazteei kirol honen balioak transmititzeko lan handia egin du, eta urterik onenetan Estatuko saskibaloiko bigarren mailan lehiatu izan da. Gaur egun harrobi oparoarekin dabil lanean; 25 talde eta 300 neska-mutil ingururekin.\nPatxi Gorosabel: Arrasateko errugbiari lotuta egon da bizitza osoan zehar, jokalari, entrenatzaile edo zuzendaritzako kide bezala. Gaur egun kluba laguntzen jarraitzen du, eta kirol honen alde lan ikaragarria egin duela ukaezina da.\nBesaide Mendizale Elkartea: 61 urteko ibilbidearekin Euskadiko elkarte garrantzitsuenen artean dago; bazkide kopuruagatik –1.850 bazkide, horietatik 967 federatu–, eta baita aktibitate kopuruagatik ere. Iaz, 30 ekintzatik gora antolatu zituzten.\nArantzazu Zubia: Gimnasia erritmikoa praktikatzen hasi eta kirol honetara lotu zen gazte-gaztetatik. Bera izan zen Dragoi gimnasia taldearen sortzaile. Gaur egun 130 neska inguru hartzen ditu klubak, eta asteburu honetan, esaterako, Estatuko Aerobic Txapelketa irabazi dute, hirunaka.


Ingurumen baimen bakarra - Ekonomiaren Garapena eta Azpiegitura Saila - Euskadi.eus\nIngurumen baimen bakarra\nIngurumen-baimen bakarrari buruzko ohiko galderak\nIngurumen-baimen bakarra eskatzea\nIngurumen-baimen bakarra eskatzea, prozedura sinplifikatua erabiliz\nIngurumen-baimen bakarraren aurreko aldaketen kontsulta\nIngurumen baimen bakarra funtsean aldatzeko eskatzea\nIngurumen baimen bakarrak funtsean ez aldatzeko jakinaraztea\nFuntzionatzen hasteari edo irekitzeari buruzko jakinarazpena\nIngurumen-baimen bakarraren bitartez, egintza bakarrean eta Euskal Autonomia Erkidegoko ingurumen-organoak aurretiaz emandako prozedura administratibo bakarrean bateratuko dira hondakinak ekoizteko eta kudeatzeko baimenak, kolektorera, jabari publiko hidraulikora eta itsasoko eta lehorreko jabari publikora eginiko isurien baimenak eta atmosferara eginiko isurpenen baimenak, eta dagozkien isurpenen mugako balioak ezarriko dira, aplika daitekeen arloko araudiak xedaturikoaren arabera.\nBaimen hori, nolanahi ere, instalazioak eraiki, muntatu edo lekualdatu baino lehen eskuratu beharko da, eta instalazioetan egingo diren aldaketetara egokituko da.\nIngurumen-baimen bakarrak honako hau jasoko du, gutxienez:\nSubstantzia kutsakorretarako isurpenen mugako balioak eta, hala badagokio, lurzorua eta lurpeko urak babestea bermatzen duten preskripzioak.\nInstalazioak sortutako hondakinen kudeaketarako erabiliko diren prozedura eta metodoak, hondakinen kudeaketarako hierarkia kontuan izanda.\nHala badagokio, erkidego arteko edo mugaz gaindiko distantzia luzeko edo mugaz gaindiko eremuetan ondorio negatiboa duen kutsadura minimizatzea bermatzen duten preskripzioak.\nIsurpen eta hondakinak tratatzeko eta kontrolatzeko sistemak eta prozedurak, neurketa-metodologia, maiztasuna eta neurketak ebaluatzeko prozedurak zehaztuta.\nIngurumenari eragin diezaioketen eta normalak ez diren egoeretako ustiapen-baldintzei buruzko neurriak, hala nola abian jartzea eta geratzea, ihesak, funtzionamendu-akatsak eta aldi baterako geldialdiak.\nInstalazioaren itxiera egiteko baldintzak.\nAplika daitekeen legedi sektorialak ezarritako edozein neurri edo baldintza, edo Euskal Autonomia Erkidegoko ingurumen-organoak arrazoituta emandakoak.\nLehendik dauden instalazioek ingurumen-baimen bakarra lor dezakete Euskal Autonomia Erkidegoko ingurumen-organoak egindako egokitzapen-prozedura sinplifikatuaren bidez, prozedura arrunta izapidetu beharrik gabe, baldin eta jardueraren edo instalazioaren titularrak erantzukizunpeko adierazpen bat bidaltzen badu ziurtatzen duena bere garaian jarduera gaitzeko emandako ingurumen-tituluak eman zireneko baldintzak gaur egun ere modu analogoan mantentzen direla.\nErantzukizunpeko adierazpena aurkeztu aurretik komeni da ingurumen-organoari galdetzea araudi sektorialen betebeharren ondorioz instalazioaren baldintzak berrikusteko programazioari buruz.\nInstalazioetan aldaketak egin badira baina aldaketa horiek gaikuntza-tituluetan jaso ez badira deskripzio-memoria bat aurkeztu behar da gaikuntza-tituluekin alderatuz egindako aldaketekin.\nIngurumen-baimen bakarraren aplikazio-eremuan instalazio bat aldatu nahi bada, eta ingurumen-baimen bakar hori oraindik eman ez bada, ingurumen-organoak kasuz kasu erabakiko du, aurreikusitako aldaketa egin aurretik, ea beharrezkoa den ingurumen-baimen bakarra lortzea edo gaitzen duten tituluak aldatzea.\nGaikuntza-tituluak jarduerak hondakinen kudeaketaren, isurketen eta emisioen arloan dituen baimenak dira, bai eta jarduera-lizentziak ere. Gaikuntza-tituluak dira, halaber, hondakinak ekoizteko eta kudeatzeko erregistroan, konposatu organiko hegazkorren emisioen erregistroan edo atmosfera kutsa dezaketen jardueren jakinarazpenetan egindako inskripzioak.\nTitulartasun publiko edo pribatuko jarduera eta instalazioak ustiatzea, horietan Euskadiko Ingurumen Administrazioari buruzko abenduaren 9ko 10/2021 Legearen I.B eranskinean jasotako jardueraren bat garatzen bada.\nAraudi autonomikoa 10/2021 LEGEA, abenduaren 9koa, Euskadiko Ingurumen Administrazioarena.\nIngurumen-baimen bakarra eskatzea: 1203201\nIBB prozedura sinplifikatua: 1203206\nIngurumen-baimen bakarraren aurreko aldaketen kontsulta: 1203207\nIngurumen baimen bakarra funtsean aldatzeko eskatzea: 1203202\nIngurumen baimen bakarrak funtsean ez aldatzeko jakinaraztea: 1203203\nFuntzionatzen hasteari edo irekitzeari buruzko jakinarazpena: 1203204\nGutxienez, honako alderdi hauek jasoko ditu:\nJardueraren eta instalazioen, ekoizpen- prozesuen eta produktu motaren irismena eta deskribapen xehatua.\nHala badagokio, interesdunak Administrazio publiko eskudunaren aurrean aurkezten duen dokumentazioa segurtasunean, pertsonen osasunean edo ingurumenean eragina duten jarduerak kontrolatzeko, aplikatu beharreko araudiarekin bat etorrita.\nHala badagokio, instalazioa jarriko den lekuaren ingurumen-egoera, lurzorua eta lurpeko eta azaleko urak barne, eta aurreikusitako balizko inpaktuak, baita hura ustiatzeari utzi ondoren sor daitezkeenak ere.\nInstalazioan erabilitako edo sortutako baliabide naturalak, lehengaiak eta materia osagarriak, substantziak, ura eta energia.\nInstalazioan isurpenak sortzen dituzten iturriak.\nInstalazioak airera, uretara eta lurzorura egin ditzakeen isurpen motak eta kantitateak, baita ingurumenean izan ditzakeen ondorioen zehaztapena ere, eta, hala badagokio, sortuko diren hondakin motak eta kantitateak.\nInstalazioak sortutako hondakinen hierarkiaren lehentasun-ordenaren aplikazioari buruzko neurriak.\nIngurumenerako isurpenak kontrolatzeko aurreikusitako neurriak.\nInstalazioa dagoen lurren udalaren hirigintza-txostena, proiektua hirigintza-plangintzarekin bateragarria dela ziurtatzen duena\nInteresa duen pertsonak aurretiaz eskatuta, instalazioa dagoen lurren udalak hogeita hamar eguneko epean igorri beharko du ingurumen-baimenaren mendeko proiektuaren, jardueraren edo instalazioaren hirigintza-bateragarritasunaren txostena. Hori egin ezean, txosten horren ordez, hura eskatu izanaren kopia aurkeztuko da.\nHala badagokio, ur kontinentaletara edo lurretik itsasora isuriak egitea baimentzeko uren eta kosten legediak eskatutako dokumentazioa\nEskatzailearen iritziz, indarrean dauden xedapenekin bat etorrita isilpekotasuna behar duten datuen zehaztapena.\nLegedi aplikagarrian ezarritako betebeharrak egiaztatzeko bestelako informazioa eta dokumentazioa; hala badagokio, besteak beste, ingurumen-erantzukizuneko legediak eska ditzakeen nahitaezko fidantzak edo aseguruak barne\nLurzorua eta lurpeko urak babesteko betebeharrei buruzko dokumentua, haien kutsadurari aurrea hartzeko\nLaburpen ez tekniko bat\nIngurumen-inpaktuaren azterketak edo, hala badagokio, ingurumen-agiria\nJarduera edo instalazioa ingurumen-ebaluazio arruntaren edo sinplifikatuaren mende badago, gainera, eskaerak dokumentu teknikoa izan beharko du, ingurumen-inpaktuaren azterketak edo, hala badagokio, ingurumen-agiriak bere dituen edukiekin batera.\nEskatutako dokumentuak aurkeztea\nEz dago eredurik. Dokumentu bat aurkeztu behar da, baldintzak berberak direla eta instalazioari dagokion erreferentziarekin eman zitzaizkion baimen sektorialak zeintzuk diren adierazten duena (adibidez, Industriak hondakinak kudeatzeko baimena badu, kudeatzailearen kodea jar liteke).\nIngurumen-organoak ingurumen-baimen bakarra eman dezan eskatzeko.\nEgindako aldaketak deskribatzen dituen memoria\nBeren instalazioetan aldaketak egin dituzten baina dituzten gaikuntza-tituluetan jaso ez dituzten jardueren kasuan gaikuntza-tituluei dagokienez egindako aldaketak deskribatzen dituen memoria aurkeztu behar da.\nIngurumen-organoak kasuz kasu zehaztuko du ingurumen-baimen bakarra prozedura sinplifikatuaren bidez lor dezakeen instalazio bat den edo izapidetze arrunta behar duen.\nGaikuntza-tituluei dagokienez egindako aldaketak deskribatzen dituen memoria bidaltzea\nPrestatu dokumentazioa formatu digitalean (dokumentuak nola digitalizatu).\nSartu tramitazio elektronikoko aplikazio honetan.\nAtxikitutako dokumentazio teknikoa (baldin badago)\nHonako alderdi hauek jasoko ditu, dagokionaren arabera:\nAldaketak eragingo dion edo dien instalazioaren zatia edo zatiak.\nEgin nahi den funtsezko aldaketarekin aurreikusten diren ingurumen-inpaktuak, bai eta hura ustiatzeari uztean sor daitezkeenak ere.\nIngurumenean inpaktu horiek saihesteko, zuzentzeko edo, hala badagokio, konpentsatzeko aurreikusitako neurriak.\nIsurien arloko araudiak eskatutako dokumentazioa, hala badagokio\nAldaketak materialak hondeatzea badakar, lurzorua ez kutsatzeko eta kutsatutakoa garbitzeko araudiak eskatzen duen dokumentazioa\ndokumentuak eta prestatutako inprimakia erantsi,\nbidali komunikazioa eta erantsitako dokumentuak.\nHartu izanaren agiria erakutsiko da pantailan bidalketa egin ondoren\nAdministrazioak hilabetez gordeko ditu zuk emandako datuak. Dena dela, komunikazioa araudiak ezarritako epe barruan aurkeztu beharko duzu.\nFuntsezkoa ez den aldaketaren justifikaziozko dokumentazioa\nJakinarazpena justifikatzeko idazkia aurkeztea\nTeknikari eskudunak sinatutako ziurtagiria\nZiurtagiria baimenaren helburu den jarduera motaren araberakoa izan behar da, eta egiaztatuko du instalazioak onartutako proiektuarekin bat datozela eta bete direla ingurumen-baimen bateratuan edo ingurumen-baimen bakarrean ezarritako baldintzak.


Osatu dira Urretxuko eta Zumarragako udalbatzak | Otamotz\nGoiz eguerdian osatu dira Urretxuko eta Zumarragako udaletako udalbatzak. Udal hauteskundeak hala EAJk Urretxun nola PSE-EEk Zumarragan garbi irabazi zituztenez ez da ezusterik egon. Urretxun Jon Luqui alkate izango da hurrengo agintaldian; bigarren agintaldia izango du. Zumarragan Mikel Serrano sozialistak 2008ko uztailean hartu zuen alkatetza lehenengoz, Anton Arbulu sozialistak kargua utzi eta gero. Orduz geroztik, udal hauteskundeetako emaitzak berretsita Zumarragako alkatea da.\nEAJko Urretxuko alkate Jon Luquik eta bere taldeak gehiengo osoz irabazi zituzten hauteskundeak eta Serranok ere hala irabazi zituen Zumarragan. Gaur karguak hartu dituzte biek.\nosoko bilkuren osaketaudal hauteskundeak


Ostiralean irekiko da Vadezcarayko eski estazioa - Nafarberri\nHome Hego Nafarroa Ostiralean irekiko da Vadezcarayko eski estazioa\nOstiralean irekiko da Vadezcarayko eski estazioa\nAnder Arrizabalaga ordua: 14:00 Hego Nafarroa,\nArgazkia: Eduardo Hanazakiri esker Flickr webgunetik\nKultura eta Turismo sailburuak Valdezcarayko eski estazioko gerentearekin batera adierazi du aurtengo denboraldia abenduaren 2an hasiko dela.\nDenboraldi berriari begira instalazioak hobetu ditu eski estazioak. Berrikuntza horiek gehienbat eskuragarritasunaren aldetik egin dituzte. Takillak eta elbarrituentzako komun berriak ere instalatu dituzte.\nHistorian lehen aldiz tituludun irakasleak izango ditu eski estazioak. Horrez gain, eski moldaturako klaseak ere emango dira.


Berria.info | Sukalde kontuak\nSinopsia l Errodajea l Pertsonaiak l Argazkiak l Bideoak l Berriak l Elkarrizketak l Fitxa\nkultura;2009-05-22;�Oraingoz gainditu gabeko irakasgaia da euskarazko zinema�. Gaur estreinatuko dute areto komertzialetan Aizpea Goenagak zuzendutako �Sukalde kontuak� euskarazko komedia. �Urduri samar� dagoen arren, egilea gustura azaldu da egindako film koralarekin. �Ikusle zorrotzenak etxekoak dira beti�, dio. Aizpea Goenaga. Zinemagilea\nAizpea Goenaga. Zinemagilea\nGaur estreinatuko dute areto komertzialetan Aizpea Goenagak zuzendutako 'Sukalde kontuak' euskarazko komedia. «Urduri samar» dagoen arren, egilea gustura azaldu da egindako film koralarekin. «Ikusle zorrotzenak etxekoak dira beti», dio.\n«Oraingoz gainditu gabeko irakasgaia da euskarazko zinema»\nXabier Martin. Donostia\nBizikletaz iritsi da hitzordura. Aspaldi honetan batetik bestera dabil aurkezpenak egiten eta elkarrizketak ematen; apenas hartzen duen patxadarik. Edonola ere, Aizpea Goenagak (Donostia, 1959) ohikoa duen irribarrea are zabalagoa da egunotan. «Benetan gustura» geratu da Sukalde kontuak zinemarako bere opera prima-rekin -aurretik Zeru horiek telefilma zuzendu zuen-. «Kritikek eragiten naute», onartu du. Baina, aldi berean, «inoiz baino seguruago» dago jendeak ongi pasatuko duela bere lanarekin; «ea ahoz ahokoa martxan jartzen den», dio itxaropentsu.\nAurreko astean erakutsi zenuen estreinakoz Sukalde kontuak BERRIA-ren eskutik. Atera al duzu ondoriorik Andoainen jasotako harrera beroa dela eta?\nAndoainen ikusle anonimoei erakutsi genien filma, eta handik benetan gustura atera nintzen, oso sentipen onarekin. Zalantzarik ez daukat jende askori ez zaiola filma gustatuko, hori beti gertatzen da, baina emanaldi hori ez zen batera erraza, etxean jokatzea ez baita errazena. Etxekoak gogorrak izaten dira, ikusle zorrotzenak dira; horrelakoak gara. Dena den, jendea irribarre batekin atera zen Basterotik, eta hori niretzat amets bat baino hobea da.\nBartzelonan ere erakutsi duzu. Zer moduz joan da hango aurkezpena?\nEmanaldi hori prentsa espezializatuarentzat izan da, alegia, oso bestelako giroan. Baina handik ere oso gustura atera gara; esaterako, prentsaurrekoan hasi eta lehen galdera zinema mutuan oinarritu ote naizen izan da. Alegia, nik helarazi nahi nuena ulertu dela ohartu naiz. Gaur, berriz, zinema areto komertzialetara iritsiko da Sukalde kontuak. Kritiken beldurrik ba al duzu?\nJar zaitez nire lekuan une batez: lanean ematen dituzu urteak proiektu bat aurrera ateratzeko. Bultza eta bultza ari zara maldak gainditu nahian. Eta halako batean, filma martxan jarri duzula ohartzean, jendearen iritziak ez dizula eragiten esatea gezur esatea litzateke. Kritika txarrek, batez ere zakarkeria handiz egindakoek, lur jota uzten naute. Ni, behintzat, horrela geratzen naiz. Baina jadanik urte batzuk baditut, eta ikasi dut zerbait honi buruz. Aurreko asteetatik ari naiz prestatzen kontrako iritziak ahalik eta modu onenean jasotzeko.\nKritikak eta kritikak daude, hala ere, ezta?\nInolako zalantzarik gabe. Badira batzuk beraiek zure filma nola egingo luketen kontatzeko beharra daukatenak. Nik ere beste modu batera egingo nuke beharbada! Baina baldintza jakin batzuetan lan eginez horrelaxe egin dut nik.\nEuskarazko zinema egite soilak filiak eta fobiak sortu ohi ditu...\nFiliak ez dira asko. Euskarazko zinemak bere tokia lortzeko izugarrizko arazoak ditu. Nik uste dut jendea ez dela jabetzen halako proiektu potolo batean sartzean zer-nolako presioak izan ditzakezun. Diru asko dago jokoan, eta inoiz ez daukazu abentura ongi aterako den bermerik. Hemen ez dugu jokatzen axolagabekeriaz. 'Diru laguntza hor dago eta kito', horrelako pentsamendurik ez dago nigan. Azken batean, hemen egin behar den zerbait da euskarazko zinema, eta oraingoz gainditu gabeko irakasgaia da. Gehiago egin behar da, eginez ikasten baita ongi egiten.\nKantitatea kalitatea lortzeko bidea da, hortaz?\nBegira, hemen film on-on bat ateratzea ia epikoa da. Film asko egin behar dira, eta egite horretatik aterako dira komertzialagoak, arriskua handiagokoak, intimoagoak... egiteak ekarriko du kalitateko zerbait ateratzea. Ez dago beste misteriorik. Egitean jartzen dira oinarriak.\nAzken urteotan, ordea, euskarazko zinemak umorearen bidez erakarri nahi izan ditu ikusleak. Ez al dago beste modurik?\nFilm asko egingo balira askotarikoak egongo lirateke, baina, bien bitartean, irauteko arazoan sarturik gaude. Gure kezka handiena leihatila da, eta gutxieneko jende kopuru bat erakartzeko komenigarria izaten da umorea lantzea. Umorea jende gehiagorengana iristen da, eta hau industria bat da azken finean. Zenbat eta emaitza ekonomiko hobea izan, orduan eta aukera gehiago izango ditugu euskarazko film gehiago egiteko. Jendea ez bada joaten betikoek betikoa esango dute: 'Euskarazko zinema izateko arrazoirik ez dago'. Zinema irandarra babesten badugu, nola ez dugu geurea babestuko?\nUmorea ez da falta zure filmean ere. Umore surrealista da tarteka, mutua eta ingelesen tradiziokoa ere bai. Gidoian idatzi zenuena zeluloidean dagoena da?\nBeti galtzen da zerbait bidean, baina nahiko leial zinemaratu dut. Askatasunez aritu naiz, hori argi daukat. Asko gozatu dut filmatzen, idazten bezain beste. Eta umorea ere badu noski, baina ez da komizitate naturalista, puntu arraroago batekin eraikia baizik.\nUmorea bezala, aktoreak ere barra-barra daude Sukalde kontuak filmean. Nola moldatu zara koraltasun horretan?\nPlano sekuentziekin aritu naiz sarritan. Plano bakar batean aktore asko sartu ditut; batzuk atera egiten dira planotik, eta gero berriro sartu. Nahita egina da horrela. Irudi aldetik arriskuak hartu ditudala bistakoa da. Neurri batean, tonu teatrala ere badauka. Baina aktoreen mugimendu guztiak entsegu askoren ondotik etorri dira. Kaosak entsegu asko ditu atzean.\nBestalde, hainbat ildotako aktoreak bildu dira zure proiektura, esaterako, Oscar Terolekin, Marivi Bilbaorekin eta Oscar Jaenadarekin eskuz esku aritu dira Ramon Agirre, Mikel Losada eta Aitziber Garmendia.\nOso talde heterodoxoa osatu dute aktoreek. Gehienak elkarrekin aritu gabeak ziren. Terolentzat lehen filma izan da, eta harrigarria da zein ondo aritu diren denak euskaraz. Ikusgarria da hegoamerikarren euskara zein ongi sartzen den belarrietan.\nBarbara Goenaga iloba ere zurera ekarri duzu. Goenaga connection izan al da hori?\nBai; parte hartzea nahi nuen, baina ez nintzen ausartzen hari eskatzen, eta halako batean esan zidan gustura arituko zela, rol txiki batean besterik ez bazen ere. Eta hark ekarri zuen Oscar Jaenada ere. Zineman hasitako bidean aurrerapauso gehiago eman nahi dituzu aurrerantzean ere?\nHori da nire asmoa. Izan ere, gidoi berri bat idazten ari naiz. Pirata baten inguruan idatzitako lana da; hori ere zinemarako izatea nahiko nuke.\nBerriak Aizpea Goenaga (zuzendaria):�Oraingoz gainditu gabeko irakasgaia da euskarazko zinema�Mokadu goxoaLabetik atera berriaSukaldeko sua, itzaltzearSukaldea piztuta dagoEtzi hasiko dira 'Sukalde kontuak' filmatzenAizpea Goenagak 'Sukalde kontuak' komedia filmatuko du udazkenean © 2013 berria.info


Irazuk, Lertxundik eta Zugazak irabazi dituzte Gure Artea sariak - Noticias de Gipuzkoa\nIrazuk, Lertxundik eta Zugazak irabazi dituzte Gure Artea sariak\nIrabazleak atzo eman ziren ezagutzera Donostian; sari-banaketa, aldiz, udazkenean izango da Bilbon\nm. tolosa / javi colmenero 23.07.2020 | 00:11\nEzkerretik eskubira: Leopoldo Zugaza, Laida Lertxundi eta Pello Irazu, Gure Artea 2020 sariak\ndonostia – Hauek dira aurtengo Gure Artea 2020 sarien irabazleak: Pello Irazu eta Laida Lertxundi artistak eta Leopoldo Zugaza kultur sustatzailea. Eusko Jaurlaritzak arte plastikoen eta ikusizko arteen arloan lan nabarmenak saritzen ditu urtero sari hauen bitartez. Irabazleen berri Bingen Zupiria Kultura sailburuak eman zuen atzo, San Telmo museoan egindako ekitaldian; bertan izan ziren hiru saridunak eta baita Mikel Onandia epaimahaiko presidentea ere.\nPello Irazu gipuzkoarra bere ibilbide artistikoagatik saritu dute, eta Laida Lertxundi bilbotarra sormen-jarduera aitortzen duen modalitatean; Leopoldo Zugaza beteranoa, berriz, kultur eragileei eskainitako atalean saritu dute, kultura eta arte plastikoak sustatzeko eta zabaltzeko sei hamarkada luzetan egindako lanagatik.\nSailburuak aipatu zuen sari horiek "Euskadin arte plastikoetan eta ikusizko arteetan ematen diren garrantzitsuenak" direla, eta, irabazle bakoitzari 18.000 euroko saria emateaz gain, esparru kultural hori "ikusarazteko" oso baliagarriak direla. Era berean azpimarratu nahi izan zuen Gure Artea sariak "artearen mundutik bertatik" aukeratzen direla, "euskal artearen errealitatea ezagutzen duen epaimahai espezializatu" batek izendatzen dituelako.\nPello Irazuk (Andoain, 1963) "Ibilbide artistikoaren aitortza" jaso du aurten, eta epaimahaiak "euskal panorama artistiko garaikidean giltzarri" eta "80ko hamarkadako euskal eskultura garaikidearen berrikuntzaren ordezkari nagusietako bat" izan dela goraipatu du.\nEpaian aipatzen denez, "artearen eta arte ezaren arteko mugak gero eta lausoagoak diren testuinguru honetan, Irazuk artearen beraren muinean jarri du arreta, eskulturgintzaren jardunari dimentsio berri bat gehituz, eta horri esker bere lana konplexu eta berezienetakoa da euskal panorama osoan". Era berean, artista honek eskultura nola ulertzen duen nabarmendu nahi izan dute: "Bere espektrorik zabalenean lantzen baitu eskulturgintza; bere obran neurri txikiko hiru dimentsioko proposamenak badaude, eta baita instalazio kolosalak ere, argazkiak, marrazkiak eta horma-pinturak dituzten hibridoak barne".\nLaida Lertxundik (Bilbo, 1981) "Sormen Jardueraren" saria jaso du, bideoan eta idazketan oinarrituta egindako lanengatik; hori oinarri hartuta, nazioarte mailako Bienalak, galeriak, zinema-aretoak eta erakundeak zeharkatu dituzten instalazioak eta proiekzioak proposatu izan ditu.\nEpaimahaiaren erabakiaren arabera, ohiko formatuak erreferen-tziatzat hartuta, Lertxundik "abangoardiako artearen korronte kon-tzeptualetatik" haien "begirada kritikoa" eskaintzen du; horrek "minimalismo lirikoa" dakar, eta, horretarako, gainera, "musika esperimentala edo pop mugimenduaren estrategiak" erabiltzen ditu.\nLeopoldo Zugaza (Durango, 1932) sustatzaile historikoak irabazi du "arte plastiko eta ikusizkoen esparruan eragileek egindako jarduerari" dagokion Gure Artea saria. "Euskal Herrian sei hamarkadatan kultura eta arte plastikoak sustatzeko eta zabaltzeko egindako ibilbide oparoa" goraipatu du epaimahaiak. "Ekintzailea, editorea eta artearekin lotutako hainbat elkarte eta erakunderen sortzailea; lanerako gaitasun nekaezinekoa, beti hutsuneak betetzen saiatu dena, eta artea eta kultura jendearengana hurbiltzen ahalegindu dena, bai azpiegitura handietatik, baita tokiko espazio txikietatik ere", epaian azpimarratzen denez.\nSustatzaile beteranoari buruz aitortza eskaini nahi zaio, "Arte kulturaren balio-katearen fase guztietan parte hartu duelako, eta haren ekarpenik gabe ezin delako ulertu euskal arte sistema garaikidea".\nSariak datorren udazkenean banatuko dira, Guggenheim Bilbao Museoan egingo den gala batean.\nPello Irazu gipuzkoarra bere ibilbide artistikoagatik saritu dute, eta Laida Lertxundi bilbotarra, sormen-jarduera aitortzen duen modalitatean\nLeopoldo Zugazari kultura eta arte plastikoak sustatzeko eta zabaltzeko sei hamarkada luzetan egindako lana aitortu diote


COVID-19ak eragindako pertsonak laguntzeko zerbitzua prestatu du Mankomunitateak - Uribe kosta - Hiruka.eus\nCOVID-19ak eragindako pertsonak laguntzeko zerbitzua prestatu du Mankomunitateak\nIker Rincon Moreno 2021-03-23 09:55\nCOVID-19ak jotako pertsonak psikologikoki artatzeko zerbitzua eskainiko du Uribe Kostako Zerbitzu Mankomunitateak. Laguntza-taldean parte hartu gura dutenek aldez aurretik izena eman beharko dute 946 762 674 telefonora deituta edo gizarte@uribekosta.eus helbidera idatzita.\nUrtebete daramagu COVID-19a gure bizitzetan agertu zenetik. Ordutik, askotarikoak izan dira gaitz horrek eragindakoak, tartean COVID iraunkorra izenez ezaguna den gaitza. Ohiko sintomatologiaz gainera, horrek askotariko eraginak izan ditzake pertsonengan, hala nola maila emozionalean sentimenduak kudeatzeko zailtasunak. Hori dela eta, taldeko esku-hartze psikologikoa eta autozaintzako prestakuntza-ekintzak bultzatzeko zerbitzua antolatu du Uribe Kostako Zerbitzu Mankomunitateak.\nArduradunek azaldu dutenez, zerbitzua doakoa izango da. Taldeko laguntza psikologikoko saioak hamabostean behin egingo dituzte, ordu eta erdiko iraupena izango dute eta ordutegia, kokapena eta eguna parte-hartzaileen arabera zehaztuko da. Horrez gainera, norbere burua zaintzeko ekintzak ere garatuko dituzte hamabostean behin; horiek ordu bi iraungo dute eta, aurreko saioetan bezala, ordutegia, kokapena eta eguna parte-hartzaileen arabera zehaztuko da.\nEkimen horren helburua da gaitza pairatu duten pertsonen artean mendekotasuna prebenitzea eta autonomia sustatzea, "esku-hartze psikologikoaren bidez". Horrez gainera, COVID-19ari lotutako sintoma eta arazoei aurre egiteko estrategietan sakondu gura dute, baita pertsonen arteko esperientziak trukatzeko gune bat sortzea ere.\nIker Rincon Moreno ots 23 Uribe Kosta\nHainbat ikerketaren arabera, COVID iraunkorrak 10 gaixotik bati eragin diezaioke, emakumeei bereziki. Horietako bi dira Estibaliz Pozo eta Mó...\nHiruka.eus 2020 urr 06 Uribe Kosta


Nafarroako Ikasle Abertzaleak: E-2an murrizketen aurkako hezkuntza mani erraldoia\nGARAIZ GABILTZA. GELDI DEZAGUN ZENTZUGABEKERI HAU\nHezkuntza publikoan murrizketak aditzera eman zirenetik, hezkuntza komunitatearen erantzuna, zeinaren gaur hemen ordezkaritza zabala gauden (irakasleak, gurasoak, ikasleak, garbiketa zerbitzua, atezainak…), eredugarria izan da: batasun sindikala, mobilizazio jendetsuak eta greba arrakastatsuak. Hala ere, arduradun politikoek entzungor egiten ari dira aldarrikapen justu eta zentzudun hauen aurrean.\nAzpimarratzekoak dira gobernu zein hezkuntza arduradun nagusiak diren Barcina anderearen eta Iribas kontseilariaren adierazpenak. Lehenengoak, grebek ikasleengan daukaten eragin kaltegarriaz kezkatuta agertzen tematu egiten da, eta ez dugu aukera hau pasatzen utzi nahi berari berriro ere esateko ikasleengan eragin kaltegarriak sortuko duten bakarrak PPk zein bere gobernuak inposatu nahi dituzten murrizketak direla. Benetan ikasleen ongizate eta garapenaz arduratuta baldin badago, badaki zer egin: planteatutako neurriak atzera bota ditzala.\nIribas kontseilariari dagokionean, behin baino gehiagotan errepikatu du neurriak derrigorrez bete behar direla. Komunitate batean 10 familiatik ia 7k hezkuntza publikoa hautatzen dutenean, betekizun bakarra hezkuntza publikoa jendartearena dela eta integrazio sozialerako ezinbesteko zutabe denaren uste duten horiekiko da. Utz ezazu behingoz, hezkuntza publikoa gutxitzen saiatzeari beste sareak indartzeko, eta aintzakotzat hartu eskakizun orokorra zeinak neurri hauek Nafarroan ez aplikatzearen aukera erreal eta egingarria exijitzen duen, batez ere kontutan izanik Bianako Printzean erabakiak hartzen direnaz harrotu egiten den alderdi batetik datozenean. Gainera, gobernuko alderdi batek, PSNk alegia, bere burua aurrerakoitzat jotzen badu, irtenbidea argia da.\nGuraso elkarteetatik gehiengoaren eskakizunei muzin egiten ari zaiela ikusten dugu, eta honen aurrean ekainak 2an arratsaldeko 18:00tan Antoniuttitik aterako den manifestazio jendetsurako deialdia zabaldu nahi dugu. Manifestazio hau herri zein auzo ezberdinetatik aterako diren zutabeekin osatuko da, ezbairik gabe aurretik aipatutako integrazio sozialaren adierazgarri, hezkuntza eredu zein etapak barnebilduko baititu. Ez gara etsipenean jauziko eta murrizketarik gabeko kalitatezko hezkuntza publikoaren alde lan egiten jarraituko dugu.\nHorregatik, aplikatu nahi dituzten neurriak atzera botatzen ez diren bitartean aurrerago ezagutzera emango diren ekimen ezberdinak martxan jarriko ditugu.\nArgitaratuta Nafarroako Ikasle Abertzaleak ordua: 7:11


XVIII. mendea Europan - Virginia eta Ainhize 1ºC timeline | Timetoast\nUtrechteko Ituna Espainiako Ondorengotza edo Erregetzarako Gerrari amaiera eman zion hitzarmen-saila izan zen. Itunaren ondorioz, Espainiak Europan zituen lurraldeak galdu zituen: Menorca, Gibraltar, Sizilia, Napoli eta Sardinia... Filipe V.a Espainiako eta Ameriketako kolonietako errege izatea onartu zen Utrechteko Itunean, baina Frantziako koroan zuen eskubideari uko egin behar izan zion.\nFelipe V.ak Espainiako Erret- Akademiaren sorrera baimendu zuen, historia espainola ikertzen duen erakundea\nLuis XIV.a, Luis Handiaren aita Versaillesko jauregian hil zen, 1715eko irailaren 1a (76 urterekin).\nDaniel Defoe joera politiko, ekonomiko, historiko eta moraldun hainbat idazkiren egile dugu. Literaturan duen ospea, bere eleberriei esker da, batez ere Robinson Crusoe. Bere lanek kontakizunean zehar eboluzionatuz doan pertsonaia nagusi batean jartzen dute arreta. Eleberriak arrakasta izugarria izan zuen argitaratu bezain laster. Gaur egun literatura unibertsaleko lanik garrantzitsuenetarikotzat hartzen da oraindik.\nMoontesquieu, Ilustrazio mugimenduko filosofo eta saiakera- egile garrantzitsuenetako bat, Eleberri epistolar bat idatzi zuen, Pertsiar gutunak (1721), eta gizarte frantziarraren ikuspegi kritiko gogorra azaldu zuen.\nBere pentsamendua Ilustrazio frantsesaren izpiritu kritikoaren korrontean sartzen zen. Korronte horren ezaugarri nagusienak honakoak ziren: tolerantzia erlijiosoa, askatasunaren bilaketa eta zoriontasunaren kontzeptu zibikoa.\nLan honetan ama erbesteratua izan ondoren Ingalaterran bakarrik utzia geratzen den neskato baten autobiografia kontatzen du D. Defoek.\nAbentura liburua eta sarri askotan egoera barregarriz josiriko kontakizun fantastiko sinestezinari esker lortu zuen. Lanak esangura sakonagoak hartzen ditu, gizonaren eta bere garaiko gizartearen kontrako satira bilakatu arte. Gulliver osagile bidaia zalea itsasoan galtzen da, uharte batera irizten da eta lau herrialdetan izaten dituen abenturak kontatzen dira obra honetan.\nVoltaireren oinarrizko obrenetariko bat da. (1734)\nMontestquieu Ilustrazio mugimenduko filosofo eta saiakera- egile garrantzitsuenetakoa izan zen. Liberalismoaren bultzatzaileetako bat zelako, botereen banaketaren teoria sortu eta eratu zuen, gaur egungo gobernu modernoetan oinarrizkotzat jotzen dena eta munduan zehar konstituzioetan idatziz ziurtatzen dena. Montesquieuk Estatuaren botereak banatzea defendatu zuen "Legeen izpiritua" tratatu politikoan\nDenis Diderotek idatzi zuen entziklopedia (1713-1784). Garaiko beste hainbat idazle handiren laguntzaz, tartean Voltaire, Rousseau eta Montesquieu, eszeptikoa eta arrazionalista zen Diderotek Entziklopedia elizaren boterea, superstizioa, jarrera kontserbadorea eta garaiko ordena erdifeudalaren kontrako kritikarako tresna gisa erabili zuten. Ondorioz, Diderot eta haren lankideak elizaren eta monarkiaren kritika guztien helburu bihurtu ziren.\nVoltaire: Luis XVl.aren mendea\nDespotismo ilustratuaren bidez, absolutismo monarkikoak bat egin zuen Ilustrazioaren espiritu erreformatzailearekin. Espainian, despotismo ilustratu horren adierazlerik argiena Karlos III.aren erregealdia (1759-1788) izan zen.\nD´Alembert-en obra filosofiko fundamentala (1759)\nVoltaire: Kandido eta baikortasuna\nLiteratur lanak oso ugariak egin zituen, olerkaria eta dramaturgoa ere izan baitzen. Lan honetan, protagonistaren berezko onginahiak uneoro gizartearekin talka egiten du.\nJ.J. Rousseau: Hëloise berria\nEleberri epistolar luzea da eta maitasuna eta eginbeharren arteko norgehiagoka kontatzen du. Sekulako arrakasta lortu zuen.\nKatalina II.a Errusiakoa edo Katalina Nagusia Errusiako enperatriza izan zen 34 urtez. Haren agintaldia despotismo onberaren adibideetako bat da.\nLan hau eleberriaren eta hezkuntzarako tratatuaren arteko lana izan zen. Sekulako eragina izan zuen etorkizuneko pedagogian.\nVoltaire garaiko politikan eragile izan zen. Bere lan filosofikoetan intolerantzia eta obskurantismoa kritikatu zituen. Voltaire filosofoaren, edo pentsalari ilustratuaren, eredua izan zen. Hiztegi filosofikoa idatzi zuen 1764an.\nJosulagunen kanporaketa Karlos III.aak egindu zuen, aurreko urteko matxinada popularren (Motín de Esquilache) eragileak izatearen salaketapean\nGizakiaren eta hiritarrearen eskubideen adierazpena egiten dute, AEBkoa eredu hartuta. G. Washington, EEBBko lehen lehendakari\n1793ko urtarrillaren 21ean izan zen, Concorde plazan. Iraultza Frantsezeko gerkaterarik garrantzitsuenetariko bat.\nNapoelon boterea galdu zuen


Fiteroko Monasterioa kalearen 24. zenbakiko dorrea - Wikipedia, entziklopedia askea.\nFiteroko Monasterioa kalearen 24. zenbakiko dorrea\nFiteroko Monasterioa kalearen 24. zenbakiko dorrea Nafarroako Iruñea hiriburuko Donibane auzoan dagoen eraikin bat da.\nAuzoaren ipar-mendebaldeko mugan dago, Fiteroko Monasterioa kalearen 24. zenbakian, eta Biurdana parkearen alboan.\nSanduzelai auzotik maldan gora Sanduzelaiko zubia igoz gero ikusten den Donibane auzoko lehenbiziko eraikin garaia da.\n1971an eraiki zen eta J. Capdevilla eta Estanislao de la Quadra-Salcedo arkitektoek diseinatu zuten.\nKolore berde eta zurizko eraikin nabarmena da, Sanduzelai auzotik hurbilduz eta Sanduzelaiko zubia igaro bezain azkar ikusten den Donibane auzoko lehenbiziko etxebizitza eraikina baita.


Jolanta Bak, marketingean aditua: "Etorkizuneko marketingak asmo berriak asmatu ordez, ezagutu egin nahi ditu" | Aldizkaria | EROSKI CONSUMER\nJolanta Bak, marketingean aditua: "Etorkizuneko marketingak asmo berriak asmatu ordez, ezagutu egin nahi ditu"\nHemeretzi urte zituela Jolanta Bakek Altzairuzko Teloiak isolatua zegoen Polonia hura utzi eta beste aldeko bihotzera joan zen, New Yorkera, bertan miseria gorrian bizi izateko. Eduki dezakegun tresnarik garrantzizkoena hezkuntza dela etsi-etsian sinetsita, doktoretza eskuratu eta Europara itzuli zen ostera, "ene sustraietatik gertuko gizarte batean bizi behar bainuen", azaldu duenez. Paris bigarren aberritzat hartuta, patuari eta bila aritzeari esker, bere trebeziak erakusteko bazterrera iritsi zen. Zortzigarren hamarkadan, publizitate enpresa handi baten plan estrategikoa eratu eta gauzatu zuen eta, ondorioz, jendetzaraino heltzearren etikaren mugak gainditzeak berarentzat interesik ez zuena atzemanikoan, amaiera eman zion etapa hari eta "Intuition" enpresa sortu zuen: erakunde horren zeregina, gizartea aztertu eta marka handiei egiten diren galderei erantzunak emateaz gainera, azterketa eta estrategia alorretako jarraibideak eskaintzea da. Bitxia bada ere, Jolanta Bak ez da ekonomista, bere lan traiektoriak adieraz lezakeen bezala, filologia hispanikoan lizentziaduna baizik.\nEne iritziz, gauza beraren bi alderdi dira. Eliza, organismo politiko eta antzeko erakundeen boterea ukaezina da. Egun, horien agintaritza auzitan jarri da, bortxakeria eta bakardade latzen sortzaile direla frogatu delako, besteak beste. Orain, bestelako lokarri sozialak asmatzen eta sortzen ari dira, irudimen handiz sortu ere: elkarteak, GKE, blogariak, intranet komunitarioak... Oraindik ez dakigu nola bukatuko duten, zeinek iraungo duen bizirik, baina estamentu tradizionalak galdu ahala, elkarte berriak loratzen ari dira.\nInor engainatu nahi, baina gizatalde batean beren buruaren eredua proiektatzen dute: "Egunero barazki freskoak kuzinatzen dituen ama perfektua naiz. Berandu iritsi naizelako hori ezinezkoa den egunek ez dute kontatzen". Ez dabil gezurretan, egin nahi lukeena baizik ez digu erantzun.\nAnalistek ezertarako ere balio ez duten datu mordoa ibiltzen dituzte esku artean. Akatsezko erabaki estrategikoak harrarazten dituzten protokolo berberek irauten dute oraino. Gero, egintza batzuek porrot egin eta harritu egiten dira horiek. Inkestari erantzun diona gezurretan aritu izanari leporatzen dizkiote erruak baina kontua da galdera ez zaiola ongi egin. Gauzak honela aitortzea ez da politikoki zuzena baina, askotan, modu demokratikoan eraturiko kanpainek ("kontsumitzaileari galdetu behar zaio") porrota dakarte. Prozesu batzuetan kontsumitzaileak ez du parte hartu nahi. Marka baten kolore korporatiboak hautatzea bezeroaren eskuetan uztea eta horrelakoak gertatu izan dira. Hori ez da negoziatzeko kontua! Laurogeigarrenetan garaturiko metodoak muturreraino ekarri dira. Orduan baliagarri ziren, gaur ez.\nPDF: Egin klik hemen honako ekintza hau burutzeko: Informazio hau PDF bertsioan jaitsi (395 Kb)


Sustatzaileek aurreikusten dute Espainian etxebizitza-eskaria 500.000 etxe berritan egongo dela urtero 2008ra arte | Consumer\nSustatzaileek aurreikusten dute Espainian etxebizitza-eskaria 500.000 etxe berritan egongo dela urtero 2008ra arte\nEkonomiak dio higiezinen burbuilarik ez dagoela eta prezioak hurrengo hilabeteetan moderatuko direla.\nEspainiako Sustatzaileen eta Eraikitzaileen Elkarteak (APCE) agindutako azterlan baten arabera, Espainiako etxebizitza-eskaria oso apal samarra izango da, eta oso handia izaten jarraituko du hurrengo bost urteetan (2003-2008), eta merkatuak urtean 500.000 etxebizitza beharko dituela aurreikusten da.\nNazioarteko Finantza Analistek (AFI) egin dute txostena, eta atzo aurkeztu zuten APCEren XXII. Mahai-inguru Nazionalean. Haren arabera, eskaria pixkanaka eta pixkanaka murriztuko da: 646.542 etxebizitza merkaturatuko dira aurten, 454.330 etxebizitza 2008an; horietatik erdiak etxebizitza nagusiak izango dira, %40 bigarren mailako egoitzak izango dira eta %10 erosi diren higiezinak.\nKopuru horiek datozen urteetako merkatu-beharrei buruzko zenbatespen “zentral” bati dagozkio, iaz 700.000 etxebizitza berri atera ondoren. APCEko lehendakariak, Guillermo Chicotek, adierazi zuen “irakurketa beherakorra baina lasaigarria” dela, eta kexatu egin zen eraikuntza-sektoreko enpresaburuei prezioa garestitzeagatik egiten zaizkien kritikekin, eta ohartarazi zuen prozesu horren egiturazko arazoa lurzoruaren garestitzea eta epe luzeko inbertitzaileak izatea dela, sektorearen ahalmena mugatzen baitute eremu horretan. Haren ustez, arazo bat dago udalek espazio urbanizagarria ez askatzeagatik.\nBestalde, Rodrigo Rato Ekonomia ministroak berriro esan zuen atzo Espainian ez dagoela higiezinen burbuilarik eta prezioak hurrengo hilabeteetan moderatuko direla sektorean “bat-bateko doikuntzarik” gertatu gabe.\nAPCEren mahai-inguruan parte hartu zuen Ratok, eta azken urteetan etxebizitzaren prezioaren igoeraren erritmoa moteldu egingo zela iragarri zuen; 1998-2002 bitartean, batez beste, %11 igo zela.\nEsan zuen egungo egoera ekonomikoak ez dituela betetzen prezioak jaisteko baldintzak. “Sektorean egoera txarraren berri emateko, enpleguaren sorreran eta hazkunde ekonomikoan beherakada izan beharko litzateke, eta horrek ez du zerikusirik gaur egungo egoerarekin” esan zuen Ratok.\nAldi berean, ministroak baztertu egin zituen higiezinen sektoreko balizko agertokiei buruz analista batzuek egindako iragarpen txarrak, giro txarra sortzeko.\nRatok azpimarratu zuen espainiarrak egungo egoera ekonomiko onuragarriaz eta interes-tasa apalez baliatzen ari direla etxebizitza jabetzan edukitzeko nahia lortzeko, “Espainiako gizarteak higiezinen jabeen elkartea izan nahi baitu”.\neskari etxebizitza precios-eu


Garai hartako bi superpotentziek, Estatu Batuek eta Sobietar Batasunak, mundu osoan nahi izan zuten eragin eta ahalegindu beraien aldera eramaten herrialde gehienak, eta horren ondorioz sortutako Gerra Hotzak nazioarteko mapa politikoa zeharo baldintzatu zuen, hainbeste ezen ez baitzen egon mundu zabalean zatiketa horretatik libratu zen naziorik. Euskal Herria ez zen salbuespena izan. “Bigarren Mundu Gerra bukatu berritan ezin zen igarri ere egin hurrengo hamarkadak, hots, 1945etik 1955era bitarteko urteek herri txikien bizitzan izango zuten eragin latza”, idatzi zuen Julio Caro Baroja antropologoak, “ez eta ere hirurogeiko hamarkadan piztuko ziren mutazio biolentoak. Euskal Herriak aldaketa hori nozitu du Europa Mendebaldeko gainontzeko herrialdeek adina, edo gehiago”.\nNahiz eta 1954an eta 1956an egindako greba orokorrak jendetsuak eta arrakastatsuak izan —Bilbon 50.000 langile atera ziren kalera eta 4.000 atxilotu izan ziren—, nazioarteko giroa Francoren gero eta aldekoagoa zela ikusirik, Jose Antonio Agirrek kulturara jo zuen berriro eta, orduan ere Manu Sotaren laguntzaz, mundu mailako kongresu bat antolatu zuen Parisen: Euskal Mundu Biltzarra.\nLehendakariaren, eta bera buru zen belaunaldi osoaren, beltxarga-kanta gisa hartzen da gaur egun bilkura hura. Izan ere, 1944az gero OSSrekin lankidetza eten ostean, diru faltarengatik erbesteko Euskal Gobernuari eutsi ezinik zegoen Agirre, eta orduan, gehien behar zuenean, Mendebaldeko estatuek bizkarra eman zioten garai batean horren estrategikoa iruditzen zitzaien estaturik gabeko estatu-gizon hari. Jose Antonio Agirreren azken urteak desengainuaren urteak dira.\nManu Sotaren patua ere pareko joan zen. Senitartekoen aburuz, bere bizitza bitan zatitzen da. Bigarren Mundu Gerra bukatu arte guztiz aktiboa izan zen Manu Sota, Euskal Delegazioan, estatubatuarrekin harremanetan, espioitza lanetan, hara eta hona, gelditzeko astirik eta paradarik gabe. Aitzitik, gerra amaitu zelarik, goitik behera aldatu zuen bizitzaren norabidea. Miarritzen bizitzen jarri zen, Etcheferdian, euskal literatur lan klasikoak aztertzen eta hiztegi erraldoi bat egiten —Diccionario Retana de Autoridades de la Lengua Vasca—, ia etxetik irten gabe. Akzio-gizona izatetik espirituala izatera igaro zen. Garaitua sentitzen zen, engainatua, gogaitua. Ondorioztatu zuen politikak baino hizkuntza zaharrak indar eta zentzu handiagoa zuela, euskaldunek bizirik iraungo zutela hizkuntzak bizirik irauten zuen bitartean, eta euskara lantzen eta babesten emango zituen bere bizitzako gainontzeko urteak.\nGarai hobeen esperoan, zaratatik urrun eta liburuen artean, egunen joanari norabide espiritual eta filosofikoa emanez, bere egin zuen, urte batzuk lehenago, Nafarroa Behereko Ibarrola herriko etxe baten atarian ikusi eta bere kaierera aldatu zuen inskripzioa:\nHeltzen denean pobreric,\nEtsaier, nor gabe denic,\nDener nago zabalduric.\nErbeste ekonomikoa jasaten duten ama guztien antzera, Karmelek amesten zuen Anacoko erretiroan bere seme-alabekin berriro elkartu eta familia berrosatzea, oraingo honetan, Caracasen. Hutsetik hastea bezalakoa izango zen berarentzat. Lan on bat izan bazuen, eta bera arduratuko zen seme-alaben hezkuntzaz. 1957ko Gabonak bakardade osoan igaro ondoren, Mobil Oilen lekualdaketa eskaria egin zuen, Caracasko egoitzan beretzat tokirik ba ote zegoen, eta baiezkoa jaso zuenean, astirik galdu gabe, Ikerne eta Txomin seme-alabei eskutitz bana idatzi zien, esanez bukatu zela eskola eta barnetegien garaia, eta elkarrekin bizi behar zutela Venezuelan.\nKarmelek kalkuluak eta aurreikuspenak eginak zituen. Pentsatu zuen, Mobil Oileko lekualdaketa uste baino gehiago atzeratuz gero, onena izango zela seme-alabak Caracasera iritsitakoan Jonen etxera joatea, beraien osabaren etxera, urteak baitzeramatzan nebak hirian bizitzen eta, maiteminez, Miren ere berarengana bildu baitzen, Anita Antsosolora lan egitera joandakoan etorritako neskato hura.\nJonek ez zuen sosik La Guairako kaira ailegatu zen egunean, bidaia txartelean xahutua zuen dena; eta beraz, portutik hiribururako bidea oinez egin behar izan zuen, errepidetik, maleta aldean zeramala, kamioilari bat gizonaz errukitu eta jaso zuen arte. Venezuelako hainbat lekutan bizi izan ondoren, lan batetik bestera, azkenean lortu zuen Caracasen finkatzea. Eta hiriburuan zegoela, espero gabeko bisita bat izan zuen; Miren zen, abisatu gabe ozeanoa zeharkatu zuena —hark ere zeukan diru urria gastaturik—, pentsatuz Jonek estimatuko zuela berak egindako maitasun-keinu ikaragarria. Nahiz eta Miren zalantzati egon, gizon lirain eta prestua izaki Joni ez baitzitzaion ezkongairik faltako Caracasko euskaldunen eta ez euskaldunen artean, ondo atera zitzaion hartutako arriskua; berebiziko sorpresa izan zen Jonentzat eta elkarrekin egin zuten bidean aurrera, tartean bi seme jaiota.\nIlusioak eta pazientziarik ezak markatutako itxaronaldi luzearen ondoren, Caracasera iritsi zen Ikerne, eta osaba Jon eta izeba Mirenek etxean hartu zuten, Karmele Anacotik itzuli bitartean; eta gero, Chacaitora bizitzera joan ziren ama-alabak, hiriaren erdigunera, Anclemi deitzen zen eraikin batera.\nCaracasen Ikernerekin berriz topo egin zuen goiz hura bizi osoan izango zuen gomutan Karmelek: nola besarkatu zuen alaba bere indar guztiarekin, nola nahastu ziren emozioaren urduria eta pozaren handia, nolakoak izan ziren ezustekoa eta barreak konturatu zirenean Ikerne ama baino zertxobait altuagoa zela.\n— Jainkoarren, emakume bat eginda zaude-eta!\n— Hemezortzi urte ditut...\n— Baina zu beti izango zara nire alabatxoa.\n— Zurea bezalako soineko moderno bat behar nuke...\n— Utzi begiratzen! Argazkietan baino askoz politagoa zara!\nLiluratuta zegoen Ikernerekin, eta bata bestearengandik bananduta igaro bazuten ere bost urtez, alabak transmititzen zuen energia baikor hark, edertasunak eta bozkarioak, erabat asebete zuten. Bai, orain bai, bizitza osoa zuten aurrean, bizitza zoragarria, eta inork ez zien galaraziko hura bete-betean bizitzea.\n1958. urte hartan bertan, ama-alabak berriz elkartu eta pare bat hilabete geroago iritsi zen Txomin Letamendi Urresti ere, bigarren hezkuntza bukatu berritan Venezuelara abiatu baitzen itsasontziz egindako ostera ia amaigabean.\nKonturatu ere egin gabe, Karmele, Ikerne eta Txomin ohitu egin ziren atzerriko herrialde hartan zuten elkarbizitzara, beraien arteko banantzea gau luze bat besterik izan ez balitz bezala. Eta lantzean behin hirurak elkarri begira geratzen ziren arren, pentsatuz bezala “ze arraroa den hau!, eta ze ederra aldi berean!”, Caracasko eguneroko bizitzako trenean sartu ziren eta ezinbestean aurrera eraman zituen hirian barrena.\nEuskal Etxean itzal handia zuen Karmele Urrestik, begirune bereziz tratatzen zuten, denek zekiten-eta Txomin Letamendiren alarguna zela, Venezuelako erosotasunak laga zituztela Francoren aurka borrokatzen segitzeko; hildako senarraren argazki bat ere jarria zuten hango saloian, omenduz horrela borroka antifrankistan eta Euskal Herriaren alde egindako ahalegina.\nGainontzeko euskaldunak bezala, maiz joaten ziren Euskal Etxera, igandero behintzat bai, izan ere erbesteratuentzat hura zen aisialdirako zuten elkargune ia bakarra; baina Karmele ez zuen betetzen giro hark, ematen zuen-eta etengabe atzean utzitako bizitzari begira zeudela, itzultzea amesten eta egunean bizi gabe. Egurats hertsia begitantzen zitzaion hangoa Karmeleri. Eraginik izango zuen horretan Jesus Galindez euskal agentea New Yorken bahitu eta hiltzeak ere, CIAren oniritziarekin gainera, izu-laborria zabaldu baitzen ondorioz euskal diasporan, babesgabe sentitzen ziren, kaltebera. Caracasen euskaldunek euskaldunekin izaten zituzten harreman estuenak, eta urteak igaro ahala fosildua zirudien denak, galdutako paradisuaren nostalgiak estaltzen zuen atmosfera, halako irrits ezin ase batek. Eta Karmelek nahiago zuen aurrera begira ibili.\nSeme-alabek, ordea, lagunekin elkartzeko eta ondo pasatzeko toki bat legez ikusten zuten Euskal Etxea. Antolatzen ziren ekintzetan parte hartzen zuten, zirela euskal dantza saioak, zirela pilota partidak, dena delakoa. Ikerne, bestalde, lanean ere hasia zen, idazkari gisa Mobil Oil konpainian, eta soldatak ematen duen konfiantzarekin batera hasi zen bizitzen gaztaroko urte zoroak, non gauza guztien gainetik agintzen duen maitasunak.\nCaracasen bertan, baina Euskal Etxeko girotik aparte, Karmelek adiskidantza sakondu zuen Txominen ezkutuko taldean ibili zen gizonezko batekin, Andima Ibinagabeitiarekin. Ihes egin eta erbesteratu zenez geroztik, itzultzaile lanetan murgilduta zegoen, kulturgintza suspertu nahian; ordu luzeak ematen zituen latinezko klasikoak euskarara ekartzen: Virgilio, Katulo, Ovidio.\nAndimak bazuen damu bat Karmeleri aitortzeko:\n— Ez genuen Txomin Bartzelonara bidali behar. Erabaki inozoa eta egoista izan zen gure partetik. Nahikoa egina zuen ordurako. Ez dakit, haren kide gisa, nolako ardura har dezakedan haren heriotzan, baina jakizu, Karmele, barru-barrutik sentitzen dudala.\n— Ez zen zuen errua izan. Zeurea ez behintzat. Badakizu nolakoa zen Txomin: errebeldea, inkonformista. Ezin zuen beste alde batera begiratu. Horrelakoxea zen, eta kito. Ezin zuen bizi diktadurak berarekin zerikusirik izango ez balu bezala, lasai ederrean, mugitu gabe. Bizitzak aukera onak eman zizkion, Canarok Parisen, gero hemen Sangroniz ziztrin hark... Bazenekien, ezta?, erosi egin nahi izan zuela. Tira, aukera onak izan zituen, baina Txominek zirt edo zart egiteko gogoa zeukan. Musikari bat besterik ez zen, baina musikari engaiatua.\n— Txominen heriotza kolpe oso latza izan zen guretzat guztiontzat, horixe bakarrik esan nahi nizun. Jabetzen naiz kontsolamendu eskasa dela zuretzat, baina galera ikaragarria izan zen benetan.\n— Badakit, Andima. Baina Txominentzat garaiz egindako atzera-egitea sekula ez zen garaipena. Toki guztietan daude horrelako pertsonak, bizitza osoan borrokatzen direnak. Eta normalean beraien bizitza ez da luzea izaten. Bartzelonan izango ez balitz, Madrilen harrapatuko zuten, edo bestela beste edonon. Ezin zion grinari eutsi.\nLehendabiziko enkontru haren ondoren, Karmelek lagun fidel eta handia ikusi zuen Andimarengan, Euskal Etxetik apur bat aldentzen zuen gizon kultua eta geldigaitza. Ibinagabeitia ilobekin bizi zen Caracasen, baina batzuetan ematen zuen Karmeleren familiako kidea zela; beraiekin batera joaten zen hondartzara, meriendak egiten zituzten harrizko bankuetan eserita, Karmelek gustura igarotzen zituen orduak politikaz eta kulturaz hizketan, isilpeko solasaldiak ere bai ez kontatzeko modukoei buruz. Egiazko lagun bat bihurtu zen Andima, eta osaba antzeko bat seme-alabentzat.\nAndimak Ikerne ingelesez hitz egiten entzun zuen estreinako aldian harrituta geratu zen neskaren hizkerarekin eta ahoskatze mailarekin. Hiriburuko terraza batean Karmele, Andima, Txomin eta Ikerne afaltzen ari zirela, lanetik ezaguna zuen estatubatuar batekin ingelesez mintzatzen hasi zen Ikerne, naturaltasun osoz, hainbat ezen bere mahaikideak txundituta laga baitzituen.\n— Non ikasi duzu horrela berba egiten? —galdetu zion Andimak.\n— Ingalaterran. Nire bizitzako urterik onena izan zen.\n— Aristokratek bezala egiten duzu.\n— Zoragarriak ziren beren etxean hartu nindutenak. Ingeles peto-petoa zen Phil, lord bat zirudien. Kontatzen zituen gauzen arabera, bazirudien Londres osoak ezagutzen zuela. Pentsa, Churchillen alaba ere haren adiskidea zen, Sara Churchill...\n— Oso ondo portatu dira gurekin —esan zuen Karmelek.\n— Askotan gogoratzen ziren zurekin, ama. Eta zer esanik ez osaba Josebarekin...\n— Abade klandestinoa!\n— Sussexko etxeari ere euskarazko izena ipini zioten!, Angelun bizitako urteak gogoan.\n— Zein izen? —Andimari jakinmina piztu zitzaion.\n— “Txekaria”. Baina ez zekiten zer esan nahi duen...\n— Eta zer esan zenien zuk?\n— Ni isilik, nik ere ez nekien-eta!, zer nahi duzu egitea. Bururatu zitzaidan agian “Txekaria” horretako txe hori “etxe” hitzetik etorriko zela. Auskalo...\n— Iparraldean erabiltzen den “xerka” aditzetik dator ziur aski. “Txekaria”, beraz, izango litzateke “xerkaria”, bila ari dena, “the seeker” ingelesez.\n— Guri ondo datorkigu izen hori —esan zuen Karmelek—. Bizitza osoa bide berriak bilatzen, mundu berri baten xerka.\nLehendakariak, noizbehinka, Gobernuak Parisen zuen egoitza utzi eta bidaiak egiten zituen euskal presentzia nabaria zen herrialdeetara, Latinoamerika aldera gehienetan; eta lehenago urte batzuetan izan zuen baikortasuna jadanik erkideen artean zabaldu ezin bazuen ere, 50eko hamarkadaren bigarren erdialdean bere betebeharra izaten zen, alde batetik, iraunkortasunaren garrantziaz ohartaraztea eta, bestetik, Gobernuari eusteko behar zuen diru bilketak egitea.\nCaracasen egona zen 1957an, Euskal Etxeak hamabost urte betetzen zituela ospatzearren, eta 1959ko martxoaren 28an atzera itzuli zen Venezuelako hiriburura, Aberri Egunaren bezperan.\nBiharamunean, Euskal Etxeko lorategian meza entzun eta gero, hitzaldia egin zuen Lehendakariak, beti bezain kementsu, beti bezain argi, nahiz eta bertaratu zirenei agian iruditu errepikatu egiten zela ideietan, agindutako egoera berria asko atzeratzen ari zela, halabeharrez. Lehendakariari entzun ostean zelaian geratu ziren bildutakoak, elkar agurtu eta solas egiteko.\nUne hartakoa da argazkia, oso gertutik egina. Lau lagun ikusiko dituzu irudian, Karmele Urresti eta hiru gizonezko: Jose Antonio Agirre, Santiago Aznar kontseilaria eta Lucio Aretxabaleta, Gobernuaren Venezuelako ordezkaria. Karmele zuriz jantzita dago, mahukarik gabeko soineko batekin, bitxi-orratz bat paparrean, eguzkitako betaurreko beltzak, arras dotore eta modako. Apur bat nekatuta antzematen zaio Lehendakariari, bera da berbetan ari dena. Serioski begiratzen dio Karmelek, ezpainak estu, irribarrerik gabe. Bien arteko hitz trukea azalekoa izan da, elkarri dena esanda edukiko balute bezala, dena jakingo balute bezala batek besteari buruz. Lau lagunetatik inork ez du Letamendi aipatu, baina denak gogoratu dira Letamendirekin.\nBazkalostean Karmele Lehendakariarengana hurbildu da, Txomin eta Ikerne seme-alabak aurkeztu nahi dizkio-eta. Bozkarioz daude gazteak, ez dakite Karmelek dakiena, zelako estutasunak igaro zituen aita kartzelan eta hilzorian zegoenean, zenbat gutun idatzi zizkion laguntza eske. Seme-alabek ez dituzte zauri horiek, garbi dute bihotza.\nAgirre beti da arretatsua. Lanari buruz itaun egin dio Ikerneri eta ikasketei buruz Txomini. Baina Ikernek badu zerbait gehiago, eta ezin dio eutsi esateko gogoari.\n— Lehendakari jauna, ezkondu egingo naiz udazkenean.\n— Hara!, berri ona da hori. Nongoa duzu zorioneko senargaia?\n— Bilbotarra, baina hemen bizi da aspalditik. Rober Diaz Mata, Txapartegi. Gerra Zibilean Habana ontzian alde egin behar izan zuen umeetako bat.\n— Ondo gogoan dut une lazgarri hura —esan dio Lehendakariak—, ez ditut une lazgarriak sekula ahazten. Pozten naiz orain zoriontasuna aurkitu duelako neska jator batekin.\n— Eskerrik asko, jauna. Ilusio handiz gaude. Euskal Herritik etorriko dira nire neba txikia Patxi eta Ondarroako amona. Egun berezia izango da.\n— Zure bataio egunean izan nintzen, baina tamalez ezin izango dut zure ezteietara etorri...\n— Oso atsegina zara.\nTxominek aldiz, Ikerne baino lotsatiagoa izaki, hitz gutxi trukatu zituen Lehendakariarekin, baina miresmenez begiratzen zion, haren mugimendu guztiei adi. Agirrerekin berbetan jardun zuten ia guztiei ere galdetu zien haiei zer esan zien; eta halaxe kontatu zion, adibidez, Lehendakaria Euskal Etxera gidatu zuen guardiak, motorbizikletaz aurretik joan ohi diren horietako batek:\n— Zuen lehendakari hori munduko azken puntaraino berarekin joateko modukoa da.\n— Bere bila iritsi garenean, bakoitzari galdetu digu gure izena eta zer moduz dagoen gure familia. Inoiz ez du halakorik egin ezein politikarik.\n— Adeitsua da, bai, asko maite dute denek.\n— Baina harrigarriena izan da, gero autotik jaitsi denean eskerrik asko esanez agur egin digula, betiko bere guardia bagina bezala.\n— Beharbada hori da zuregandik espero duena, betiko akorda zaitezen.\nLucio Aretxabaletak alde egin zuelarik Jose Antonio Agirre une batez jantokian bakarrik utzita, horman zintzilik zegoen Txomin Letamendiren argazkiari begira geratu zen, pentsakor. Eta zigarroa amatatu eta hasperen egin zuen, adoreak huts egin balio bezala. Eta bakartu egin zen. Eta pentsatu zuen noraezean dabilen itsasontzi baten buru zela beharbada, Alsina izeneko ontzi haren gisakoa, zeina 1941. urtearen hastapenean norarik gabe egon baitzen 441 egunez, eta hantxe zihoazen bere arreba Maria Teresa Agirre, eta Telesforo Monzon adiskide eta kontseilaria, eta Lucio Aretxabaleta bera, eta baita Niceto Alcala Zamora zaharkitua ere, Espainiako Errepublikako lehen presidentea izan zena. Eta ontzi hark tira-bira biziak izan zituen moduan, halaxe Alderdiak ere, gauzak aldatzen ari baitziren Alderdiaren barruan. Belaunaldi berriek beste era bateko politika aldarrikatzen zuten, lema-kolpe bat euskal politikagintzaren norabidean. EAJtik zetozen gazte batzuek ETA sortu zuten 1958ko abenduan; eta tartean zen Julen Madariaga Agirre ere, Maria Teresaren iloba, umetxo bat zelarik Alsina ontzi hartan erbesteratutakoa.\nGarai berri bat hastear zegoen euskal nazionalismoaren historian.\n1959ko uztailaren 13an, Ikerneren urtebetetze egunean hain zuzen, amona Karmen hil egin zen Ondarroan. Ezin izan zuen bere azken ametsa bete, Ikerneren ezkontzara joatea, alegia.\nBeste askotan bezala, uztaileko arratsalde hartan ere elizan sartu zen Patxi bilobarekin, baina han ondoeza sentitu zuenez, atera egin behar izan zuten presaka, eta elizapeko plazatxoan zegoen tabako-denda batera eraman zuten, gela itsu batean etzanarazteko. Hantxe bertan, Patxiren esku txikiari helduta, utzi zion arnasa hartzeari.\nIlundu zenean, Gaizka semeak eta haren lagun batzuek Karmenen gorpua eserleku luze batean jarri eta tabako-dendatik Antsosolora garraiatu zuten.\nEzbeharrak, hala ere, ez ziren hor bukatu. Handik gutxira Joseba Urresti hil baitzen Alpeetan zuen txokoan.\nAntsosolo ezagutu nahi izan zuen Madamme Dutzek, eta han hiru hilabetez bizitzen egon zen, dolua pasatzen. Ordurako, urrestitarren familia zabaletik, Gaizka baino ez zen geratzen Ondarroan.\nAzkenean, Venezuelara joandako hiru seme-alaben artean ezinegon eta zalantza handienekin lehorreratu zena Patxi izan zen, hiruretan gazteena. Egiatan, Patxik ia ez zuen gomutan hartzen ama nolakoa zen —zazpi urte baino ez zituen Karmele Ameriketara joan zenean—, eta bere aurpegiaz gogoratzen bazen, Antsosolon zeukaten argazki bati esker zen. Semearen nahasmenaz berehala jabeturik, Karmele geldo hurreratu zitzaion eta, luzaroan elkarrengandik aldenduta egon ez balira bezala, txantxetan hasi zitzaion:\n— Zer, Patxi, hau Ondarroako Kale Handia baino pixka bat handiagoa da, ezta?\nAhaztuta zeukan amaren ahots sendoa bat-batean entzuteak barrenak mugiarazi zizkion mutilari. Karmelek amultsu besarkatu zuen eta Patxik utzi egin zion; begiak itxi besterik ez zuen egin, amari zerion lurrin lasaia usaintzen zuen bitartean.\nEgun hartan Patxik ez zuen negarrik egin. Karmelek bai ordea.


2020-03-16 - Urola Kostako Hitza : Urola Kostako Hitza\nZestoan ere martxan jarriko dute adineko herritarrei erosketak egiteko boluntario sarea\nZestoako Udalak, Gazte Asanbladak eta 3Z taldeak elkarlanean antolatu dute boluntario sarea, eta bihar jarriko dute martxan. Zerbitzua erabili nahi dutenek 615 768 980 telefono zenbakira deitu besterik ez dute egin behar.\nLangileen segurtasuna bermatzeko babes neurriak areagotu dituzte enpresetan\nAlerta egoeraren barruan, langileak beren lanpostuetara joateko baimena eman du Espainiako Gobernuak. Enpresa gehienetan lanean jarraitzen dute, badira, ordea, aldi baterako lana eten duten lantegiak.\nZaintzarako nahiz kalte ekonomikoei erantzuteko 600.000 euroko dirulaguntza lerroa ezarri du Azpeitiko Udalak\nDuela zazpi urtetik Italian bizi da Ana Aizpuru (Azpeitia, 1971) arkitektua. Milandik 50 kilometrora bizi da, Domodossolan (Verbano-Cusio-Ossola), koronabirusaren fokutik gertu. Astebete inguru darama azpeitiarrak konfinatuta, eta bere bizipenak azaldu ditu.\nElba Azpillagak irabazi du Zestoako umeen danborradako karroza lehiaketa\nBi lan aurkeztu dituzte lehiaketaren aurtengo ediziora, eta epaimahaiak Azpillagaren lana aukeratu du.


La Furia: “Bidaia onek bizitzara narama” – Gazteon KZ\nLehenengo feminista, rap-kantaria baino. Horrela aurkezten du bere burua La Furiak. 1983. urtean Cascanten (Nafarroan) jaio zen artistak Post Mortem bere laugarren albuma argitaratu berri du. Kalteberatasunetik idatzitako rap eklektikoko hamar abesti dira; izan ere, dioenez, “bete-betean bizitzeko, erori egin behar zara”.\nZerk bultzatu zaitu Post Mortem disko hau aurkeztera?\nEgoerak eta jendeak, bizitzan zehar. Onartu behar da batzuetan amore eman behar dela, bide batzuek ez gaituztela ondo egotera eramaten… Eta erabakitzea hori ez dela egokia, hiltzeko moduak eta hil ala bizikoak iruditzen zitzaizkigun gauzak a tzean uzteko moduak dira. Izan ere, hor ainguratuta gera zaitezke, edo beste bide bat har dezakezu, eta erabaki zure zati hori hil egingo dela eta beste bat sortuko dela.\nEz dakit indartsuagoa den, baina bai kontzienteagoa. Batzuetan, uste dut gogortasunak gehiegizko balioa duela, indartsua izateak dena jasatera gonbidatzen gaituela dirudiela… Eta zaurgarritasunean ere jakinduria dago. Interesgarriagoa da, batzuetan, bizitzari norberaren ahultasunaren kontzientziatik aurre egitea, guztiarekin ahal duen niaren kontzientziatik baino.\n“Aspalditik dakit, bizitzeko kaka probatu behar dela”. Esaldi bakar honetan laburbiltzen da zure planteamendua?\nHain zuzen ere, niretzat abesti horrek definitzen du gehien diskoa idazteari ekin nionean hartu nuen posizioa: gauza onak bete-betean bizitzeko, erori egin behar zarela eta kaka probatu behar duzula. Horrek ez du esan nahi minak eskertzen ditudanik, zerbait eskertu behar bada, nire buruari eskerrak eman behar dizkiot une txarrei aurre egiteagatik eta borrokan jarraitu nahi izateagatik. Baita jendeari ere, batez ere oso une latzetan eskua hartu eta argirantz eraman nauten emakumeei eskerrak eman behar dizkiet. Baita nire psikologoari ere.\nEta disko hau bidaia musikala bada, nora iritsi da La Furia?\nOso kursia izan arren, bizitzara heldu naiz. Bizitzara, letra larriz. Eta horixe da emakumeoi ukatzen zaigun lekua. Nire une ilunak izaten jarraitzen dut, mundu guztiak bezala, baina baditut hortik irteteko tresnak, eta badira bizi beharreko uneak. Baina bidaia honek bizitzara narama; ariman ditugun pitzadurak oso handiak izan arren, gure mendekua zoriontsuak izatea dela aldarrikatzea da. Heriotzarantz garamatzan sistema patriarkal kapitalista honetan, bizitzarantz joatea iraultza bat da. Zoriontsu izatea gure mendekua da.\nZer esan nahi duzu feminismo mainstream deitzen diozun horrekin?\nFeminismoa ez dago duela hogeita bost urte zegoen tokian. Txikia nintzenean, feminista izatea betiko astuna izatea zen, etiketa jarrita zenuen, eta estigma bat zen. Eta orain gaizki ikusia dago gure burua feministatzat ez jotzea, eta hori oso ona iruditzen zait. Feminismoa ikusgarritasun puntu interesgarri batera iritsi da, eta publiko zabalarengana iristen diren gauza eraldatzaile guztiak bezala, sistemak berak xurgatzeko, edukiz husteko eta eslogan gisa saltzeko arriskua dago, eta ez zerbait eraldatzaile gisa, haren aurka doalako. Oso positiboa da 15 urteko gazteak mar txoaren 8an beren eskubideen alde oihuka egotea, eta feminismoa mainstream izateak askoz etxe gehiagotara iristea eragiten du. Negatiboa da benetako mezua diluitu daitekeela eta Zararen kamiseta gisa sal diezaguketela.\nMusika egiteaz gain, urte hauetan zehar rap tailerrak ematen aritu zara, ahalduntze feministarako tresna gisa, Estatuko hainbat hiritan. Zer ondorio atera dituzu?\nLehenik eta behin, banekien rapa adierazteko tresna zoragarria dela eta borrokarako baliabidea dela. Hurbilduko garen kulturen jatorria ezagutu behar dugu, kasu honetan hip-hopa, ez gaitezen jabetu geurea ez den zerbaitez. Beste ondorio bat da rapa ahotsik ez zutenen ahots gisa sortu zela, eta horrek zerikusia duela feminismoarekin. Orduan, rapa eta feminismoa lotzeak, ikuspegi feministarekin, kexak eta irrikak adieraztera garamatza, hizkuntza anitza, lagunartekoa, poetikoa, gordina… erabiliz.\nDisko honekin, laugarrena zure diskografia berezian, lehen aldiz hurbiltzen zara euskarara konposatu dituzun errimetan…\nEuskara nire egunerokotasunean agertzen den lehen aldia da. Nire haurtzarotik euskara presente egon da; amak eta aitak borroka egin dute nire bizitzan integratua egon zedin. Eta Cascantekoa izanda, ez zen lan erraza izan. Baina ez naiz euskaraz bizi izan ama izan arte, eta orain lotsa kentzen ari naiz, egunero hitz egiten dut, nire mugekin… Oraingoz, jendaurrean egitea kosta egiten zait, errespetu handia baitiot hizkuntzari… Aurrekoan horri buruz galdetu zidaten, eta esan nuen nahi dudan azken gauza niretzat hain garrantzitsua den euskarara hurbiltzea dela, toki jakin batzuetan egoteko eta errentagarritasuna ateratzeko. Feminismoarekin ere ikusten dut hori, eta izutu egiten nau.\nBegirune handia adierazten diozu euskarari…\nBere garaian diskoetxeak euskarazko bi abesti egitea proposatu zidan, eta ezetz esan nuen. Euskaraz abesten baduzu, dagoeneko zauden eszenatokiez gain beste batzuetan ere egon zaitezkeela ikustearekin zerikusia zuela iruditzen zitzaidan, ateak ireki diezazkizukeela, esaterako. Baina modu organikoan gertatzen joan da euskara letretan sartzea, batez ere Ama abestian; hain zuzen ere, nire amatasunetik atera da.\n← Kike Amonarriz: “Gero eta gehiago dira euskara dakiten haur eta gazteak”\nKantabria amaigabea →


Ontzea: Bere Letan\nMahats mota: %100 Hondarrabi Zuri Zerratia\nSKU: TXA-BI-TX-BERRIA-EU Categories: BLANCO, D.O. BIZKAIA, TXAKOLI Tags: basque wine, basque wine, Bizkaiko txakolina, talleri berria, txakoli bitxia, vino blanco, white wine\nTalleri Berria upategiak txakolinaren ekoizpena berraktibatzen du, upategiaren lurra osatzen duten mahasti ezberdinetatik ekoitzitako 5 erreferentzia berri merkaturatuz. Beraien txakolin bakoitzak egiten diren mahastiak dauden lursailaren nortasuna ematen du. Talleri Berria Bodegako txakolinak fintasun eta intentsitate handiz lantzen dira, halako moldez non euren jatorriko lekua irudikatzen duten eta beren lurraren adierazgarri diren.\n55 metroko altueran kokatua, hego-hego-mendebaldeko orientazioarekin, eguzkirik handienarekin. Malda %15 baino handiagoa eta batez besteko sakonera metro erditik beherakoa. Hondarrabi Zuri Zerratia.\nEskuzko uzta, despatxaketa, prentsaketa, hartzidura alkoholikoa altzairu herdoilgaitzezko tangetan tenperatura kontrolarekin. Egon zaitez altzairu herdoilgaitzezko deposituan bere lurekin. %13 alkohola.\nLimoi kolore horia isla berdexka batekin, garbia eta distiratsua. Intentsitate aromatiko ertaina – baxua. Sudurrean fruta zuri oso helduen oharrak, bainila, kanela, ketua eta toffee karameluaz gain nota laktikoekin. Ahoan sarrera apur bat gozoa du, bolumena eta egitura oso ona duena.\nPasta eta arroz onduak, itsaskiak, arraina plantxan, haragi zuri gisatua eta gazta freskoak.


Horta Sud - Wikipedia, entziklopedia askea.\n2.1Valentziako hegoaldeko auzo-herriak\nAlbal, Alcàsser, Alfafar, Benetússer, Beniparrell, Catarroja, Llocnou de la Corona, Massanassa, Paiporta, Picassent, Sedaví, Silla, Mislata eta Quart de Poblet\n39°22′26″N 0°25′23″W / 39.3739°N 0.4231°W / 39.3739; -0.423139°22′26″N 0°25′23″W / 39.3739°N 0.4231°W / 39.3739; -0.4231\nHorta Oest, Ribera Alta, Ribera Baixa eta Valentziako eskualdea\nHorta Sud Valentziar Herrialdeko eskualdea da, Valentziako Horta eskualde historiko-naturalaren banaketatik sortutako lau eskualdeetakoa.\nIparraldean Horta Oest du, iparralde eta ekialdean Valentzia eta Albufera eta hegoaldean Ribera Alta eta Ribera Baixa.\nEskualdeak 12 udalerri ditu, 165,70 km²ko azalera du eta 2005ean 155.245 biztanle zituen. Hiriburutzat Catarroja jotzen da.\nAlcàsser 9.309 9 1.033,19\nValentziako hegoaldeko auzo-herriak[aldatu | aldatu iturburu kodea]\nValentziako Pobles del Sud barrutia.\nTúria ibaiaren hegoaldean zenbait auzo Valentzia hiriaren administrazioaren menpean baina geografikoki Horta Suden barruan edo harreman estuan daude, Pobles del Sud barrutia osatuz; haietako batzuk udalerri independenteak izan ziren eta 2009an 20.698 biztanle zituen. Hauek dira barrutiko auzo-herriak:\n(Katalanez) (Gaztelaniaz) Mancomunitat Intermunicipal de l'Horta Sud, eskualdeko eta Horta Oesteko udalerri batzuk biltzen dituena.


Gipuzkoako gazte kooperanteentzako beka-deialdia - Gazteberri.eus\nGipuzkoako gazte kooperanteentzako beka-deialdia\nPublished8 ekaina, 2022\nKooperante gazte bakoitzak, gehienez, 2.000 euroko jaso ahal izango ditu gehienez hiru hilabeteko iraupena duten egitasmoetarako.\nGipuzkoako Foru Aldundiko Kultura, Lankidetza, gazteria eta Kirol Departamentuak Gipuzkoako gazte kooperanteei zuzendutako beka-deialdia zabaldu du. Laguntza eskatzeko epea ekainaren 24an amaituko da eta eskaerak Internet bidez egin beharko dira.\nKooperante gazte bakoitzak, gehienez, 2.000 euroko jaso ahal izango ditu gehienez hiru hilabeteko iraupena duten egitasmoetarako. Guztira, Aldundiak 20.000 euro bideratuko ditu GKE batekin bidaiatu eta boluntario-lanak egin nahi dituzten 18 eta 30 urte bitarteko gazteentzako beka hauetara.\nIzan ere, aipatu beka-deialdi honen xede nagusia da gazteak errealitate ezberdinen zuzeneko ezagutzaren bidez elkartasun baloreetan hezitzea. Antolatzaileek azaldu dutenez, “beste testuinguru kultural, sozial eta ekonomiko batzuetan bizitako esperientziei esker, parte-hartzaileek solidaritate-balioak sendotu eta garatu ahal izango dituzte”.\nBekak eskaintzen duen laguntza honako gastu hauek ordaintzeko erabili ahal izango dira: Joan-etorriko gastuak, Gipuzkoako jatorrizko lekutik azken helmugara eta buelta; bisa-gastuak; gaixotasun- eta istripu-aseguruaren poliza-gastuak; eta, komunikazio-gastuak, gehienez, 150 eurora arte. Beka eskatu ahal izango dute Gipuzkoan bizi diren 18 eta 30 urte bitarteko gazteek. Argibide gehiagorako: lankidetza@gipuzkoa.eus\nPrevious 'Jalgi Hadi Plazara' futbol txapelketa\nNext Street-art topaketak Martutenen